pythainlp/thai-wiki-dataset-v4 huggingface dataset:
สยามสมาคมในพระบรมราชูปถัมภ์

สยามสมาคมในพระบรมราชูปถัมภ์ ตั้งอยู่ถนนอโศกมนตรี กรุงเทพมหานคร ตั้งขึ้นเมื่อ พ.ศ. 2447 ในปลายรัชสมัยของรัชกาลที่ 5 ในพระบรมราชจักรีวงศ์ เพื่อศึกษาและส่งเสริมศิลปศาสตร์และวิทยาศาสตร์ที่เกี่ยวกับประเทศไทยและประเทศใกล้เคียง อีกทั้งยังได้รับพระมหากรุณาธิคุณจากพระมหากษัตริย์ไทยทุกพระองค์ที่ทรงรับสยามสมาคมไว้ในพระบรมราชูปถัมภ์มาโดยตลอด 
นอกจากนี้ยังมีบุคคลที่มีเกียรติยศ คุณความดีในหลาย ๆ ทาง เช่น มนุษยศาสตร์ วิทยาศาสตร์ ศิลปศาสตร์ ที่ได้รับการคัดเลือกให้ดำรงตำแหน่งของสมาคมอีกจำนวนหนึ่ง สยามสมาคมในพระบรมราชูปถัมภ์เป็นองค์กรสาธารณกุศลที่ได้ร่วมมือกับภาครัฐและเอกชนในการส่งเสริมด้านการศึกษา ด้านการเผยแพร่ ด้านการวิจัยและการอนุรักษ์ โดยที่สยามสมาคมในพระบรมราชูปถัมภ์ได้มีการจัดตั้งห้องสมุด พิพิธภัณฑ์ เพื่อส่งเสริมการศึกษา ค้นคว้า รวมทั้งผลงานด้านต่างตามวัตถุประสงค์ของสยามสมาคมในพระบรมราชูปถัมภ์ เพื่อใช้เป็นแหล่งศึกษาหาความรู้ของประชาชนทั่วไป โดยไม่หวังสิ่งตอบแทนเพียงแค่ใช้เป็นแหล่งความรู้เท่านั้นเอง นั่นคือจุดประสงค์หลักของสยามสมาคมในพระบรมราชูปถัมภ์
สมาชิกกิตติมศักดิ์.
ปัจจุบัน สยามสมาคมในพระบรมราชูปถัมภ์มีองค์อุปถัมภก องค์นายกกิตติมศักดิ์ และอุปนายกกิตติมศักดิ์ ดังนี้
ซีลีเนียม

<ns>0</ns>
 <revision>
 <parentid>11079880</parentid>
 <timestamp>2024-11-09T04:05:19Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11911633</origin>
 <model>wikitext</model>
 <format>text/x-wiki</format>
G
ซีลีเนียม  คือธาตุเคมีที่มีหมายเลขอะตอม 34 และสัญลักษณ์คือ Se ซีลีเนียมอยู่ในตารางธาตุหมู่ 34 ซีลีเนียมเป็นธาตุอโลหะที่มีพิษซึ่งมีสมบัติทางเคมีที่สัมพันธ์กับกำมะถันและเทลลูเรียม ในธรรมชาติปรากฏอยู่หลายสถานภาพ ที่มีเสถียรภาพสูงจะมีลักษณะคล้ายโลหะสีเทามีสมบัติการนำไฟฟ้าที่ดีในที่สว่างมากกว่าที่มืดจึงใช้ประโยชน์ในการทำแผงแสงอาทิตย์ ธาตุตัวนี้มักพบมากในแร่ซัลไฟด์เช่นไพไรต์
วิกิซอฟต์แวร์

<ns>0</ns>
 <revision>
 <parentid>9745725</parentid>
 <timestamp>2025-01-16T02:57:12Z</timestamp>
 <contributor>
 <username>อมฤตาลัย</username>
 </contributor>
 <origin>12092292</origin>
 <model>wikitext</model>
 <format>text/x-wiki</format>
วิกิซอฟต์แวร์ (Wiki software) เป็นซอฟต์แวร์เพื่อความร่วมมือชนิดหนึ่งบนระบบ วิกิ โดยประมวลผลบน เว็บเซิร์ฟเวอร์ การจัดเก็บเนื้อหาจะเกี่ยวข้องกับระบบการจัดการความสัมพันธ์ของฐานข้อมูล แม้ว่าบางครั้งการใช้เครื่องมือจะถูกจัดเก็บในรูปของไฟล์แทน
ระบบการทำงานแบบวิกิถูกคิดขึ้นโดย วอร์ด คันนิงแฮม (Ward Cunningham) ในปี ค.ศ. 1995 โดยแนวคิดของวิกินั้นจะให้ความสัมพันธ์อย่างเรียบง่าย และมีเครื่องมือซึ่งง่ายต่อการใช้งานดูแลและปรับปรุงระบบ ระบบวิกิธรรมดาจะแตกต่างกับระบบวิกิที่ซับซ้อน ในด้านของเนื้อหาค่าใช้จ่ายของโครงการ ที่ใช้งานระบบที่มีสมรรถภาพสูง เช่น Drupal หรือ WebGUI
วิกิซอฟต์แวร์ สามารถอธิบาย ส่วนประกอบทั้งหมดที่โปรแกรมต้องการในการทำงานของวิกิ อาจจะประกอบด้วยเว็บเซิร์ฟเวอร์ เช่น อแพชี (Apache) ในส่วนเพิ่มเติมของ วิกิเอนจิน (Wiki engine) ซึ่งเป็นเทคโนโลยีของวิกิ ในบางกรณี เช่น ProjectForum หรือ วิกิเซิร์ฟเวอร์ การทำงานของเว็บเซิร์ฟเวอร์และวิกิเอนจิน จะโยงความสัมพันธ์เข้าด้วยกันเป็นหนึ่งเดียวด้วยระบบการจัดการและควบคุม ซึ่งง่ายต่อการติดตั้ง
วิกิซอฟต์แวร์ส่วนใหญ่จะอยู่ในรูปของโอเพนซอร์ส ซึ่งสามารถเผยแพร่ต่อสาธารณะภายใต้ลิขสิทธิ์ของ GPL ตัวอย่างเช่นโครงการใหญ่อย่าง มีเดียวิกิ (ระบบของวิกิพีเดีย) และ TWiki ซอฟต์แวร์จะถูกพัฒนาด้วยจากหลายบุคคลร่วมกัน วิกิจำนวนมากมีมาตรฐานการวัดคุณภาพสูง การเขียนโปรแกรมประยุกต์ จะถูกอนุญาตให้โปรแกรมเมอร์พัฒนาลักษณะเด่นใหม่ ๆ ตามความต้องการ
วิกิซอฟต์แวร์ บางตัวถูกกำหนดให้ใช้งานการร่วมมือกันทำงาน แต่การจัดการจะขึ้นอยู่กับการใช้งาน ข่าวสารตัวอย่างเช่น AcroWiki สำหรับ ปาล์มโอเอส (PalmOS) และ ConnectedText และ wikidPad สำหรับ วินโดวส์
เทลเน็ต

เทลเน็ต  เป็นบริการทางอินเทอร์เน็ตรูปแบบหนึ่ง ซึ่งเป็นการขอเข้าใช้เครื่องคอมพิวเตอร์จากระยะไกล ผู้ใช้นั้นสามารถขอเข้าใช้ได้ขอแค่ติดต่อเครือข่ายที่ได้รับอนุญาต โดยไม่จำเป็นว่าต้องนั่งอยู่หน้าเครื่องคอมพิวเตอร์เครื่องนั้น การขอใช้นั้น ผู้ใช้จะป้อนคำสั่งที่เครื่องของตัวเองไปยังเครื่องที่เราขอเข้าใช้ แล้วผลก็จะกลับมาแสดงที่หน้าจอเรา เทลเน็ตเป็นชื่อของโพรโทคอลที่ใช้ในการจำลองเทอร์มินัลผ่านระบบเครือข่ายอินเทอร์เน็ต เป็นโพรโทคอลในชุด TCP/IP และเทลเน็ตก็เป็นชื่อของโปรแกรมที่ให้เราสามารถใช้คอมพิวเตอร์จากระยะไกลได้ ถ้าเราได้รับอนุญาตจากเจ้าของเครื่อง
นอกจากนี้ OPAC ก็สามารถนำเทลเน็ตมาใช้ได้
กวี

กวี หมายถึง ผู้รู้ ผู้เชี่ยวชาญในศิลปะการประพันธ์บทร้อยกรองในรูปฉันทลักษณ์ อันหมายถึงแบบข้อบังคับสัมผัส วรรคตอน และถ้อยคำให้เรียงร้อยรับกันอย่างเหมาะเจาะไพเราะด้วยจังหวะและน้ำหนักของคำที่กำหนดไว้ โดยทั่วไป อาจจำแนกแบบฉันทลักษณ์ออกเป็น 7 ชนิดด้วยกันคือ โคลง ฉันท์ กาพย์ กลอน ร่าย ลิลิต และกลบท มักใช้คำนี้ในภาษาแบบแผนหรือภาษาการประพันธ์ในวรรณคดีโบราณ และอาจรวมถึงปัจจุบัน โดยปริยาย..หมายถึง ผู้ชำนาญในการประพันธ์ ไม่ว่าจะเป็นบทร้อยกรอง หรือวรรณกรรมในรูปแบบอื่น ๆ โดยมีความหมายในเชิงยกย่อง
รากศัพท์.
คำว่า กวี มาจากคำเดิม ในภาษาบาลีและสันสกฤต "กวิ" แปลว่า ผู้คงแก่เรียน ผู้เฉลียวฉลาด ผู้มีปัญญาเปรื่องปราด ผู้ประพันธ์กาพย์กลอน และแปลอย่างอื่น ได้อีก โดยมีรากศัพท์ จาก "กุ" หรือ "กู" ธาตุ แปลว่า "เสียง, ทำให้เกิดเสียง, "ร้อง", ร้องระงม, คราง, ร้องเหมือนเสียงนก หรือเสียงแมลงผึ้ง"
ประเภทของกวี.
ในทางวรรณคดี มักจะแบ่งเป็นกวีเป็น 4 ประเภท ตามลักษณะการแต่ง คือ
ความหมายอื่น ๆ.
ในปัจจุบัน คำว่า "กวี" มีความหมายที่กว้างมากขึ้น ไม่เพียงแต่หมายถึงผู้แต่งร้อยกรองเพียงอย่างเดียว หากยังหมายถึง ผู้มีฝีมือในการแต่งวรรณกรรมในรูปแบบอื่น ๆ เช่น นวนิยาย เรื่องสั้น วรรณกรรมมุขปาฐะ (แต่งปากเปล่า ด้วยการขับ ร้อง หรือเล่า โดยไม่บันทึกเป็นลายลักษณ์อักษร) เช่น กวีซีไรต์ มีทั้งผู้แต่งร้อยแก้ว และร้อยกรอง ขณะที่เรียกผู้ชำนาญในการแต่งเพลงว่า คีตกวี
คอมพิวเตอร์คูลลิง

คอมพิวเตอร์คูลลิง (computer cooling) หรือ ระบบความเย็น คือ ระบบที่ช่วยในการระบายความร้อนให้แก่อุปกรณ์ที่เมื่อทำงานแล้วทำให้เกิดความร้อนขึ้นในตัว ซึ่งเป็นการช่วยรักษาอุปกรณ์ที่ทำงานอยู่ไม่ให้เกิดความร้อนสูงเกินกว่าที่อุปกรณ์นั้นจะสามารถทนได้ เมื่อคอมพิวเตอร์มีการทำงานหรือทำการประมวลผลข้อมูลต่าง ๆ หน่วยประมวลผลกลางจะทำงานและทำให้เกิดความร้อนขึ้น ถ้าหากไม่มีการระบายความร้อนออกจากตัวซีพียู จะทำให้เกิดการโอเวอร์ฮีต หรือ อาจทำให้ซีพียูไหม้ ได้ ดังนั้นระบบระบายความร้อน จึงมีความสำคัญต่อเครื่องคอมพิวเตอร์ ระบบความเย็นของเครื่องคอมพิวเตอร์พีซีประกอบไปด้วย ระบบความเย็นตัวเครื่องคอมพิวเตอร์ ระบบความเย็นของแหล่งจ่ายไฟสำหรับคอมพิวเตอร์ ระบบความเย็นของซีพียู
เทคโนโลยีในปัจจุบันได้ทำการสร้างระบบความเย็นของเครื่องคอมพิวเตอร์ โดยการใช้น้ำเป็นตัวระบายความร้อนให้แก่คอมพิวเตอร์ เนื่องจากการพัฒนาความเร็วของการประมวลผลของซีพียู ทำให้ซีพียู เกิดความร้อนสูงจึงได้นำระบบระบายความร้อนด้วยน้ำ มาใช้
วิทยาลัยนานาชาติ มหาวิทยาลัยนเรศวร

วิทยาลัยนานาชาติ มหาวิทยาลัยนเรศวร (Naresuan University International College - NUIC) เป็นวิทยาลัยของมหาวิทยาลัยนเรศวร จังหวัดพิษณุโลก ซึ่งจัดการศึกษาในหลักสูตรนานาชาติ
ประวัติ.
วิทยาลัยนานาชาติ มหาวิทยาลัยนเรศวร มีประวัติการก่อตั้งจากวิสัยทัศน์ที่ให้มหาวิทยาลัยนเรศวรมีสถานภาพไปสู่ความเป็นนานาชาติ 
โดยในปี พ.ศ. 2540 มีการจัดตั้งศูนย์ภาษาขึ้นภายใต้โครงการความร่วมมือกับมหาวิทยาลัยนิวคาสเซิล สหราชอาณาจักร ให้มีหน้าที่ในการพัฒนาความสามารถด้านภาษาให้กับนิสิต คณาจารย์ บุคลากรรวมทั้งประชาชนทั่วไป 
หลังจากนั้นจึงเกิดความร่วมมือกับมหาวิทยาลัยในต่างประเทศมากขึ้น โดยในปี พ.ศ. 2543 มหาวิทยาลัยนเรศวรได้เปิดโครงการรับปริญญาโทสองปริญญาในหลักสูตรบริหารธุรกิจบัณฑิต สาขาวิชาการท่องเที่ยวสากลและการจัดการโรงแรม (M.A. in International Tourism and Hotel Management) โดยความร่วมมือกับมหาวิทยาลัยเซาเทอร์น ครอส (Southern Cross University) ประเทศออสเตรเลีย 
ในปี พ.ศ. 2544 มหาวิทยาลัยนเรศวรได้เปิดโครงการร่วมมือผลิตบัณฑิต หลักสูตรนิติศาสตรบัณฑิต สาขาวิชานิติศาสตร์ ระหว่างมหาวิทยาลัยนเรศวรกับมหาวิทยาลัยควีนสแลนด์ (Queensland University) ประเทศออสเตรเลีย 
นอกจากโครงการร่วมมือต่าง ๆ นี้แล้ว โครงการหลักสูตรนานาชาติยังได้เกิดขึ้นในคณะต่าง ๆ ของมหาวิทยาลัยนเรศวรเช่น โครงการปริญญาโททางวิทยาศาสตร์สาขาวิชาพลังงานทดแทน (Renewable Energy) ในคณะวิทยาศาสตร์ ปริญญาโทวิทยาศาสตร์ทางด้านสาขาวิชาวิทยาศาสตร์เครื่องสำอาง (Cosmetics Scicnce) โครงการปริญญาเอกในสาขาวิชาเภสัชศาสตร์ที่เกิดขึ้นในคณะเภสัชศาสตร์ 
ภายใต้แผนพัฒนาเศรษฐกิจและสังคมแห่งชาติฉบับที่ 9 สภามหาวิทยาลัยนเรศวรจึงมีมติในคราวประชุมครั้งที่ 94 (1/2544) ให้จัดตั้งวิทยาลัยนานาชาติ มหาวิทยาลัยนเรศวร ขึ้น เมื่อวันที่ 13 มกราคม พ.ศ. 2544 โดยให้รวมเอาศูนย์ภาษาเข้าไว้ในหน่วยงานด้วยเพื่อให้วิทยาลัยรองรับการขยายตัวของหลักสูตรนานาชาติที่มีอยู่และจะเกิดขึ้นต่อไป
การแบ่งส่วนงานราชการ.
วิทยาลัยนานาชาติ มหาวิทยาลัยนเรศวร มีการแบ่งส่วนงานประจำหลักสูตรการศึกษา ดังนี้
หลักสูตรการศึกษา.
ปัจจุบัน วิทยาลัยนานาชาติ มหาวิทยาลัยนเรศวร เปิดทำการเรียนการสอนในหลักสูตร ดังต่อไปนี้
อุทยานแห่งชาติทุ่งแสลงหลวง

ทุ่งแสลงหลวง หรือที่รู้จักกันดีในนาม “ทุ่งหญ้าสะวันนาแห่งเมืองไทย” เป็นอุทยานแห่งชาติที่มีขนาดใหญ่เป็นอันดับ 3 ของประเทศ มีเนื้อที่ประมาณ 789,000 ไร่หรือ 1,262.40 ตารางกิโลเมตร ทุ่งแสลงหลวงมีพื้นที่ครอบคลุม อ.วังทอง อ.นครไทย อ.เนินมะปราง จ.พิษณุโลก และใน อ.เขาค้อ อ.วังโป่ง จ.เพชรบูรณ์ สำหรับชื่อของอุทยานแห่งชาติมีการสันนิษฐานว่ามีการตั้งชื่อตามพันธุ์ไม้ชนิดหนึ่งที่มีอยู่ในพื้นที่ป่าแห่งนี้ คือ ต้นแสลงใจ ซึ่งมีขึ้นอยู่เป็นจำนวนมาก ประกอบกับมีสภาพภูมิประเทศเป็นเนิน มีป่าหลายชนิด และสัตว์ป่าชุกชุม เมื่อวันที่ 7 ตุลาคม พ.ศ. 2502 ป่าทุ่งแสลงหลวงและพื้นที่ป่าอื่น ๆ ในจังหวัดต่าง ๆ ได้รับการก่อตั้งให้เป็นอุทยานแห่งชาติ ซึ่งอุทยานแห่งชาติทุ่งแสลงหลวงมีสภาพธรรมชาติ และลักษณะทางธรรมชาติที่สวยงามหลายแห่ง อุดมสมบูรณ์ไปด้วยพันธุ์ไม้สัตว์ป่านานาชนิดซึ่งเป็นสถานที่ที่เหมาะแก่การไปท่องเที่ยว
ลักษณะภูมิประเทศและลักษณะภูมิอากาศ.
พื้นที่อุทยานตั้งอยู่ในเขตเทือกเขาเพชรบูรณ์ ซึ่งเป็นเส้นแบ่งเขตระหว่าง จ.พิษณุโลกและ จ.เพชรบูรณ์มีความสูงโดยเฉลี่ยประมาณ 500 เมตรจากระดับน้ำทะเลมียอดเขาที่สูงที่สุดคือ บริเวณเขาแค สูงจากระดับน้ำทะเลประมาณ 1,028 เมตรสภาพอากาศโดยทั่วไปมีอุณหภูมิที่เหมาะสมเหมาะแก่การไปท่องเที่ยว โดยเฉพาะระหว่างในช่วงเดือนพฤศจิกายน- กุมภาพันธ์ ซึ่งมีอากาศหนาวเย็นมาก
พืชพรรณและสัตว์ป่า.
อุทยานแห่งชาติทุ่งแสลงหลวงมีพื้นที่ที่น่าท่องเที่ยวมากมายสามารถเลือกเที่ยวชมได้ อาทิเช่น น้ำตกแก่งโสภา ทุ่งนางพญา ทุ่งโนนสน ทุ่งแสลงหลวง แก่งวังน้ำเย็น น้ำตกซอนโสม ถ้ำเดือน-ดาว ถ้ำพระวังแดง และถ้ำค้างคาว ซึ่งพื้นที่เหล่านี้เป็นสถานที่ที่มีความงดงามทางธรรมชาติ และมีการพบจระเข้น้ำจืดสายพันธุ์ไทย หรือ จระเข้สยาม ("Crocodylus siamensis") บริเวณคลองชมพู อีกด้วย
การเดินทางเข้าสู่อุทยานแห่งชาติทุ่งแสลงหลวง สามารถใช้ทางหลวงแผ่นดินหมายเลข 12 สายพิษณุโลก มีระยะทางประมาณ 80 กิโลเมตร
สถานที่พักและสิ่งอำนวยความสะดวก.
อุทยานฯ มีบ้านพัก ไว้บริการท่องเที่ยวจำนวน 10 หลัง พักได้หลังละ 6-14 คน ค่าธรรมเนียมที่พัก 900-2,400 บาทต่อคืน ค่ายพักแรมจำนวน 2 ค่าย พักได้ค่ายละ 60 คน ค่าธรรมเนียมที่พัก 600 บาทต่อคืน และมีเต็นท์เล็กพักได้ 2 คน 30 บาทต่อคืน
เครื่องปั้นดินเผา

เครื่องปั้นดินเผา ภาชนะชุดแรก ๆ ของมนุษย์นั้นคือการนำดินมาขึ้นรูปเป็นภาชนะต่าง ๆ แล้วนำไปเผา 
คุณสมบัติของดิน โดยเฉพาะดินเหนียวสามารถอุ้มน้ำได้ดี และเมื่อผสมเข้ากับน้ำแล้วจะทำให้ดินมีความเหนียวและสามารถที่จะปั้นหรือขึ้นรูปสามมิติ โดยไม่ต้องเพิ่มเติมวัสดุอื่นอีก คำว่า"เครื่องปั้นดินเผา"เป็นคำนามที่มีความหมายที่สื่อให้เข้าใจได้ในตัวของมันเอง (เอาดินมาปั้นแล้วก็เผา) 
เมื่อนำดินที่ขึ้นรูปแล้วมาให้ความร้อน ดินซึ่งประกอบด้วยผลึกในตระกูลของ "alumino silicate" จะมีการเปลี่ยนแปลงสัณฐานทางเคมี สารประกอบอัลคาไลน์ (alkaline) เป็นสารชนิดหนึ่งที่สามารถทำปฏิกิริยาเคมีกับผลึกดินที่อุณหภูมิสูง พลังงานความร้อนนี้สามารถขับให้เกิดการเปลี่ยนแปลงของผลึกดิน โดยจะทำให้เกิดสารประกอบลักษณะเป็น"แก้ว" สารประกอบนี้จะทำหน้าที่เป็นตัวประสานอนุภาคดินที่เหลือ ซึ่งทำหน้าที่เป็นโครงสร้าง เข้าด้วยกัน ทำให้เนื้อวัสดุหลังการเผา (อย่างน้อยประมาณ 800 องศาเซลเซียส แล้วแต่คุณสมบัติทางเคมี) มีความคงทนแข็งแรงขึ้น สามารถคงรูปไว้ใช้เป็นภาชนะสังเคราะห์ชนิดแรกของมนุษย์ และที่ๆสำคัญมีอยู่ที่ตะนาวศรี จังหวัดนนทบุรี
เครื่องถ้วยเปลือกไข่

เครื่องถ้วยเปลือกไข่  มีความหมายคล้ายคลึงกับ เครื่องปั้นดินเผา แต่ในทางปฏิบัติแล้วเป็นงานหัตถกรรมชนิดเดียวกัน เครื่องเคลือบดินเผาอาจจะมีความหมายที่อธิบายได้มากกว่าในการที่มีการเคลือบบนผิวดินแล้วนำไปเผา
เคลือบนั้นสามารถเป็นวัสดุอะไรก็ได้ที่มีความเหมาะสมในการยึดเกาะติดกับผิวงานดินเผา และสามารถหลอมตัวเมื่อได้รับความร้อน (หรือการได้รับพลังงานนั่นเอง)ที่พอเหมาะ เคลือบที่นิยมส่วนใหญ่จะเป็นเคลือบที่มีลักษณะมันวาว สามารถห่อหุ้มวัสดุดินเผาที่มีความพรุนได้ดี สามารถป้องกันสิ่งสกปรกซึ่งจะเป็นการง่ายสำหรับการทำความสะอาด ตัวอย่างของเคลือบที่มีชื่อเสียงในปัจจุบันเช่นเคลือบเซเลดอน (Celadon) ซึ่งเป็นเคลือบสีเขียวอ่อนๆ ซึ่งได้จากการเผาสารประกอบเหล็กออกไซด์ (FeO)ในบรรยากาศ reduction (คือการเผาแบบไม่ใช้ออกซิเจน)
โบรมีน

โบรมีน  เป็นธาตุที่มีเลขอะตอม 35 และสัญลักษณ์คือ Br 
"โบรมีน" เป็นอโลหะ มาจากคำในภาษากรีกว่า Bromos แปลว่า กลิ่นเหม็น อยู่ในกลุ่มฮาโลเจนเป็นของเหลวสีแดง ระเหยง่ายที่อุณหภูมิห้อง มีความไวต่อปฏิกิริยาเคมี โบรมีนเป็นอันตรายต่อระคายเคืองเนื้อเยื้อมนุษย์ ไอระเหยสามารถระคายเคืองต่อตาและคอถ้าอยู่ใกล้
คริปทอน

คริปทอน คือธาตุเคมีที่มีหมายเลขอะตอม 36 และสัญลักษณ์คือ Kr คริปทอนอยู่ในตารางธาตุหมู่ 8 คริปทอนเป็นก๊าซเฉื่อยไม่มีสีมีเล็กน้อยในธรรมชาติ สามารถแยกออกจากอากาศได้โดยอัดอากาศให้เป็นของเหลว ใช้บรรจุในหลอดฟลูโอเรสเซนต์ คริปทอนเป็นแก๊สมีสกุลแต่ก็สามารถทำปฏิกิริยากับฟลูออรีนได้
นามิเอะ อามูโระ

นามิเอะ อามูโระ (เกิดวันที่ 20 กันยายน ค.ศ. 1977) เป็นอดีตนักร้อง โปรดิเซอร์ นักเขียนเพลง นักเต้น และนักแแสดงชาวญี่ปุ่นที่ทำงานใน ค.ศ. 1992 ถึง 2018 อามูโระเป็นที่รู้จักจากการแหกภาพลักษณ์ไอดอลของเจป็อป ทำให้เธอเป็นป็อปคัลเจอร์ในญี่ปุ่นและเอเชีย เธอถูกกล่าวเป็น "ดีวาแห่งยุคเฮเซ" และ "ราชินีแห่งเจป็อป" และถือว่ามีอิทธิพลและอาชีพเทียบเท่ากับศิลปิน อาทิ เจเน็ต แจ็กสัน กับมาดอนนาในโลกตะวันตก
ถือกำเนิดที่นาฮะ, จังหวัดโอกินาวะ, ประเทศญี่ปุ่น อามูโระเป็นนักร้องนำในกลุ่มซูเปอร์มังกีส์ตอนอายุ 14 ปี แม้ว่าการขายจะล้มเหลว เธอทำให้ผู้คนสนใจโดยการปล่อยซิงเกิลที่ขายดีที่สุดของกลุ่ม "ทรายมี (วาตาชิ โอะ ชินจิเตะ)" เธอเซ้นเข้าร่วมกับเอเว็กซ์กรุปใน ค.ศ. 1995 และเผยแพร่เพลงเดียวในซิงเกิล "บอดีฟีลส์เอ็กซิต" 
ในช่วงต้นของคริสต์ทศวรรษ 2000 ดนตรีของอามูโระเปลี่ยนแปลงจากดนตรีป็อปไปเป็นอาร์แอนด์บี แล้วค่อยเปลี่ยนไปเป็นแนวดนตรีอิเล็กทรอนิกส์แดนซ์
อามูระเป็นศิลปินที่มีอัลบั้มขายดีที่สุดในประเทศญี่ปุ่นโดยออริคอน ซึ่งขายไปมากกว่า 40 ฉบับ และเป็นศิลปินคนเดียวในญี่ปุ่นที่ขายอัลบั้มถึงล้านฉบับในช่วงวัยรุ่น, 20, 30 และ 40 ปี ท้ายที่สุด ในวันที่ 16 กันยายน ค.ศ. 2018 อามูโระเกษียณจากธุรกิจดนตรีและมหรสพอย่างเป็นทางการ
รูบิเดียม

รูบิเดียม  คือธาตุที่มีหมายเลขอะตอม 37 และสัญลักษณ์คือ Rb รูบิเดียมอยู่ในตารางธาตุหมู่ 1 รูบิเดียมเป็นธาตุในกลุ่มโลหะแอลคาไล มีสีขาวเงินเนื้ออ่อน Rb-87 เป็นไอโซโทปเรดิโอแอคตีฟที่เกิดขึ้นเองตามธรรมชาติ สามารถติดไฟได้เองในอากาศ
สตรอนเชียม

สตรอนเชียม (/ˈstrɒnʃiəm, -ʃəm, -tiəm/) สตรอนเชียมเป็นโลหะสีขาวเงิน ความถ่วงจำเพาะประมาณ 2.5 ใกล้เคียงกับอะลูมิเนียม ซึ่งมีความถ่วงจำเพราะ 2.7 ซึ่งสตรอนเชียมคือธาตุที่มีหมายเลขอะตอม 38 และสัญลักษณ์คือ Sr สตรอนเชียมอยู่ในตารางธาตุหมู่ 2 สตรอนเชียมเป็นโลหะแอลคาไลน์เอิร์ท มีสีขาวเงินหรือสีเหลืองมีเนื้อโลหะอ่อนนุ่มมีความไวต่อปฏิกิริยาเคมีมากจะมีสีเหลืองเมื่อสัมผัสกับอากาศ พบมากในแร่ซีเลสไทต์และสตรอนเชียไนต์
การค้นพบ.
อะแดร์ ครอว์ฟอร์ดและวิลเลียม ครุกแชงก์ ค้นพบธาตุสตรอนเชียมขณะเตรียมแบเรียมในปี ค.ศ. 1790 ต่อมาทอมัส ชาลส์ โฮป ศาสตราจารย์ด้านเคมีจากมหาวิทยาลัยกลาสโกว์ตั้งชื่อธาตุนี้ว่า สตรอนไทต์ (strontites) ตามชื่อหมู่บ้านสตรอนเชียนในสกอตแลนด์ ที่ซึ่งพบแร่ธาตุนี้เป็นครั้งแรก ในปี ค.ศ. 1808 ฮัมฟรี เดวี นักเคมีชาวอังกฤษสกัดธาตุนี้ได้จากกระบวนการอิเล็กโทรไลซิส ก่อนที่เขาจะเปลี่ยนชื่อธาตุนี้เป็น สตรอนเชียม ตามชื่อธาตุในกลุ่มโลหะแอลคาไลน์เอิร์ท
ดอกไม้ไฟ.
คงมีไม่กี่คนที่เคยเห็นโลหะสีขาวเงินของสตรอนเชียม แต่คนจำนวนมากต้องเคยได้เห็นแสงที่ปลดปล่อยจากสตรอนเชียม แสงสีแดงของดอกไม้ไฟส่วนใหญ่ได้จากปฏิกิริยาเผาไหม้ของสตรอนเชียม ปฏิกิริยานี้ไม่เกี่ยวข้องกับความเป็นไอโซโทป ไม่ว่าจะเป็น 88Sr หรือ 90Sr ต่างก็ให้สีแดง
การใช้ประโยชน์.
ธาตุสตรอนเชียมใช้ประโยชน์ทำนองเดียวกับแคลเซียมและแบเรียม ประกอบกับเป็นธาตุที่หาได้ยากกว่ามาก (และมีราคาแพงกว่า) การผลิตสตรอนเชียมเพื่อมุ่งใช้ประโยชน์จึงมีน้อยมาก อย่างไรก็ตามก็มีการใช้ Sr เป็นตัว "getter" บ้างในหลอดสุญญากาศ
ซึ่งสตรอนเทียมสามารถนำมาใช้ประโยชน์ได้ดังนี้
กัมมันตภาพรังสี.
สตรอนเชียมเป็นสารอันตราย ปลดปล่อยกัมมันตภาพรังสีก่อฝุ่นปรมาณู (ผลพลอยได้จากการแตกตัวนิวเคลียส) ภายหลังการระเบิดของระเบิดปรมาณูที่อันตรายยิ่งกว่าสตรอนเชียมเป็นโลหะอัลคาไลน์เอิร์ทเหมือนกับแคลเซียม (Ca) จึงสะสมในเนื้อกระดูกได้เหมือนแคลเซียม แล้วปลดปล่อยกัมมันตภาพรังสี (ß ซึ่งก็คืออิเล็กตรอนความเร็วสูง) เป็นสาเหตุของมะเร็งกระดูกและมะเร็งเม็ดเลือดขาว มีครึ่งชีวิตประมาณ 29 ปี เมื่อเข้าสู่ร่างกายก็จะคงอยู่ก่ออันตรายได้ต่อเนื่องยาวนาน สร้างความทุกข์ทรมาน แต่สตรอนเชียมดังกล่าวเป็น 90Sr ซึ่งเป็นไอโซโทปที่ได้จากการแตกตัวนิวเคลียส ไม่มีในธรรมชาติ
สตรอนเชียมในธรรมชาติส่วนใหญ่เป็น 88Sr จึงไม่จำเป็นต้องวิตกกังวลใด ๆ
อิตเทรียม

อิตเทรียม (อังกฤษ: Yttrium) คือธาตุเคมีที่มีหมายเลขอะตอม 39 และสัญลักษณ์คือ Y
อิตเทรียมอยู่ในตารางธาตุหมู่ 3B อิตเทรียมเป็นโลหะประเภททรานซิชันมีสีขาวเงิน พบเล็กน้อยในแร่บนพื้นโลก และมักจะพบเป็นสารประกอบ 89Y เป็นไอโซโทปเสถียรเพียงตัวเดียว
การใช้งาน.
 ใช้ทำสีแดงในโทรทัศน์จอแก้ว 
 เป็นวัสดุในการทำแผ่นกรองรังสีไมโครเวฟ
 นำไปทำเป็นสารตัวนำยวดยิ่ง
เซอร์โคเนียม

เซอร์โคเนียม  คือธาตุที่มีหมายเลขอะตอม 40 และสัญลักษณ์คือ Zr เป็นโลหะทรานซิชันมีสีขาวเงินคล้ายไทเทเนียม สามารถสกัดได้จากแร่เซอร์คอน มันทนต่อการกันกร่อนมาก 
เซอร์โคเนียมในรูปของออกไซด์ค้นพบโดย มาร์ทีน คลัพโรท ในปี ค.ศ. 1789 ขณะที่ทำการศึกษาแร่ zircon ซึ่งเป็นซิลิเกตของเซอร์โคเนียม, (#เปลี่ยนทาง 
) ในรูปของพลอย (gemstone) จากซีลอน พลอย zircon มีชื่อมาจากภาษาอาหรับ zargum หมายถึงสีทองคำ และ มาร์ทีน คลัพโรท ตั้งชื่อธาตุนี้ว่า zirconium
ในปี ค.ศ. 1824 เจ. เจ. แบร์ซีเลียส สามารถสกัดธาตุนี้ได้ในรูปธาตุอิสระจากการนำ #เปลี่ยนทาง 
 มา รีดิวซ์ด้วยโพแทสเซียม (K)
ประโยชน์.
) ใช้เป็นเครื่องประดับ
ไนโอเบียม

ไนโอเบียม  เป็นธาตุที่มีเลขอะตอม 41 และสัญลักษณ์คือ Nb ไนโอเบียมเป็นโลหะทรานซิชัน มีสีเทาหายาก อ่อนนุ่ม ตีเป็นแผ่นได้ พบในแร่ไนโอไบต์และแร่โคลัมไบต์
ข้อถกเถียงชื่อของธาตุ.
ชื่อเก่าของไนโอเบียม "'โคลัมเบียม" (อักษรย่อ Cb)' ตั้งชื่อโดย Hatchett จากการค้นพบธาตุในปี 1801 โดยตั้งตามภูมิภาคที่ค้นพบแร่ที่นำมาสกัดเป็นโลหะที่มีส่วนผสมของไนโอเบียม ต่อมามีการค้นพบและสกัดจากแร่ในภูมิภาคยุโรปและตั้งชื่อว่า "ไนโอเบียม" และได้มีการจัดให้ใช้ชื่อ ไนโอเบียม ในในการประชุมเคมีนานาชาติครั้งที่ 12 ที่กรุงอัมเตอร์ดัมในปี 1949. ปีต่อมา สหภาพเคมีบริสุทธิ์และเคมีประยุกต์ระหว่างประเทศ (IUPAC)ได้ตกลงให้ใช้ชื่อ "ไนโอเบียม"
โมลิบดีนัม

โมลิบดีนัม  คือธาตุที่มีหมายเลขอะตอม 42 และสัญลักษณ์คือ Mo โมลิบดีนัมเป็นโลหะทรานซิชัน มีสีเทามันวาวมีเนื้อแข็งมาก อยู่ในกลุ่มของธาตุที่มีจุดหลอมเหลวสูงที่สุด
โมลิบดีนัมเป็นอันตรายเมื่อสูดดมอนุภาคโลหะ หรือการรับประทาน อาจก่อให้เกิดการระคายเคืองในดวงตา หายใจลำบาก ความเมื่อยล้าของร่างกาย วิงเวียนศีรษะ เจ็บหน้าอก ไอ และอื่น ๆ
ประวัติ.
คาร์ล วิลเฮ็ลม์ เชเลอ Karl W. Scheel นักเคมีชาวสวีเดนเป็นคนแรกที่ค้นพบแร่โมลิบดีไนต์ (molybdenite) ใน ค.ศ. 1778 เขาสามารถแสดงให้เห็นว่าเมื่อนำแร่นี้มาทำปฏิกิริยากับกรดไนตริกเกิดสารสีขาวพิเศษชนิดหนึ่ง ซึ่งเขาเรียกว่าเป็น "แร่สีขาวที่แปลก" ("peculiar white earth") มีสมบัติเป็นกรด เขาเรียกสารนี้ว่ากรดโมลิบดิก (molybdic acid) เขาสังเกตต่อไปว่าเมื่อนำแร่นี้มาเผาจะเกิดควันซัลฟิวรัสขึ้น
เทคนีเชียม

เทคนีเชียม  คือธาตุที่มีหมายเลขอะตอม 43 และสัญลักษณ์คือ Tc เทคนีเชียมเป็นโลหะทรานซิชันมีสีเทาเงิน ส่วนใหญ่มักมาจากการสังเคราะห์ พบในเปลือกโลกเล็กน้อย โดยเกิดจากผลพลอยของปฏิกิริยานิวเคลียร์ฟิชชันของยูเรเนียม-235 (235U) ที่อยู่ในสินแร่
การสังเคราะห์.
เทคนีเชียมที่ใช้งานในปัจจุบันมาจากการสังเคราะห์ทั้งหมด โดยใช้วิธีการสลายตัวของโมลิบดีนัม-99 (99Mo) ในสารประกอบ [99MoO4]2- ดังสมการ
[99MoO4]2- → [99mTcO4]- + e-
รูทีเนียม

รูทีเนียม  คือธาตุที่มีหมายเลขอะตอม 44 และสัญลักษณ์คือ Ru รูทีเนียมเป็นโลหะทรานซิชันที่หายากอยู่ในกลุ่มของแพลทินัม และพบในแร่แพลทินัม โลหะรูทีเนียมมักไม่ทำปฏิกิริยาในสภาวะปกติ
โรเดียม

โรเดียม  คือธาตุที่มีหมายเลขอะตอม 45 และสัญลักษณ์คือ Rh โรเดียมเป็นโลหะทรานซิชันสีขาวเงินมันวาวที่หายากอยู่ในกลุ่มของแพลทินัม และพบในแร่แพลทินัม ปัจจุบันเป็นโลหะมีค่าที่มีมูลค่าด้านเศรษฐกิจสูงที่สุดหรือราคาแพงที่สุด ซึ่งราคาสูงกว่าทองคำประมาณ 10 เท่า
เจนีวีฟ คอลฟิลด์

เจนีวีฟ คอลฟิลด์  เกิดวันที่ 8 พฤษภาคม พ.ศ. 2431 ที่เมืองซัฟฟอล์ก รัฐเวอร์จิเนีย สหรัฐอเมริกา เธอเป็นสุภาพสตรีตาบอดชาวอเมริกัน ผู้นำอักษรเบรลล์มาเผยแพร่แก่คนตาบอดในประเทศไทยเป็นครั้งแรก เป็นการเปิดศักราชแห่งการเรียนรู้หนังสือของคนตาบอดไทยตั้งแต่นั้นมา ในปี พ.ศ. 2482 ได้ริเริ่มตั้งโรงเรียนสอนคนตาบอดกรุงเทพ และมูลนิธิช่วยคนตาบอดแห่งประเทศไทยในพระบรมราชินูปถัมภ์ ช่วยงานของมูลนิธิตลอดมา ตราบจนวาระสุดท้ายของชีวิตในประเทศไทยเมื่อ พ.ศ. 2515
โรงเรียนสอนคนตาบอดกรุงเทพ

โรงเรียนสอนคนตาบอดกรุงเทพ เป็นโรงเรียนสอนคนตาบอดแห่งแรกในประเทศไทย ภายใต้การดำเนินงานของ มูลนิธิช่วยคนตาบอดแห่งประเทศไทย ในพระบรมราชินูปถัมภ์
ประวัติ.
มิสเจนีวีฟ คอล์ฟิลด์ สตรีตาบอดชาวอเมริกัน ได้ริเริ่มก่อตั้งโรงเรียน เมื่อวันที่ 12 มกราคม พ.ศ. 2482 โดยใช้ชื่อว่า โรงเรียนสอนคนตาบอด โดยใช้บ้านหลังเล็กๆ ที่ ถนนคอชเช่ ศาลาแดง นับว่าเป็น โรงเรียนสอนเด็กพิการแห่งแรกในประเทศไทย นักเรียนคนแรก คือ หม่อมเจ้าพวงมาศผกา ดิศกุล ได้มีผู้มีจิตกุศล ช่วยเหลือ และสนับสนุน โดยตั้งเป็น มูลนิธิช่วยคนตาบอดแห่งประเทศไทย ในวันที่ 10 พฤษภาคม พ.ศ. 2482 นับเป็น มูลนิธิสงเคราะห์คนพิการ แห่งแรกในประเทศไทย ต่อมา ได้ย้ายโรงเรียนสอนคนตาบอดไปอยู่ตามที่ต่าง ๆ เนื่องจากมีนักเรียนเพิ่มมากขึ้น และเกิดสงครามโลกครั้งที่สอง
จนในที่สุดปี พ.ศ. 2492 รัฐบาลสมัย จอมพล ป.พิบูลสงคราม อนุมัติให้เช่าที่ดินของสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) เนื้อที่ 8 ไร่เศษ ณ สี่แยกตึกชัย ถนนราชวิถี เป็นที่ตั้งของโรงเรียนสอนคนตาบอดจนมาถึงปัจจุบัน
ปีการศึกษา 2503 โรงเรียนฯ ได้เข้าสู่ระบบการศึกษาของ กระทรวงศึกษาธิการ ภายใต้สังกัด สำนักงานคณะกรรมการการศึกษาเอกชน
เมื่อเดือนตุลาคม พ.ศ. 2520 ได้เปลี่ยนชื่อเป็น โรงเรียนสอนคนตาบอดกรุงเทพ จัดเป็นโรงเรียนเอกชนการกุศล ปัจจุบันมีนักเรียนกว่า 250 คน ทั้งนักเรียน ประจำ - ไปกลับ โดยเปิดสอนตั้งแต่ระดับชั้น อนุบาล ถึง ประถมศึกษาปีที่ 6 ส่วนระดับมัธยมศึกษาตอนต้น ทางโรงเรียนจัดการศึกษาแบบเรียนร่วม เมื่อปีการศึกษา 2540
นอกจากจะให้การศึกษาตามหลักสูตรแล้ว โรงเรียนฯ ยังส่งเสริมนักเรียนในด้านภาษา ดนตรี กีฬา เทคโนโลยี และ อาชีพ ตลอดจนให้ได้รับการตรวจรักษาตา และได้รับการเอาใจใส่ดูแลด้านสุขภาพ เป็นอย่างดีด้วย
สัญลักษณ์.
ตรารูปวงกลม 2 วงซ้อนกัน ด้านบน เป็นชื่อโรงเรียนภาษาไทย ส่วนด้านล่าง เป็นชื่อโรงเรียนภาษาอังกฤษ ภายในวงกลม มีคำว่า "สงเคราะห์" อยู่ด้านบนประภาคาร และคำว่า "คนตาบอด" อยู่ด้านล่างประภาคาร
ความหมาย ประภาคาร คือ กระโจมไฟ ที่ให้แสงสว่าง แก่ผู้ที่เดินทาง ในทะเลอันกว้างใหญ่ เปรียบเสมือนกับ โรงเรียนสอนคนตาบอดกรุงเทพ ที่ให้แสงสว่าง และความหวัง แก่นักเรียนตาบอด
สีประจำโรงเรียน.
สีดำ - เหลือง
สองสีรวมกัน หมายถึง การศึกษานำทางคนตาบอด ให้มีสติปัญญา และคุณธรรม ให้สามารถพึ่งพาตนได้
เพลงประจำโรงเรียน.
ในปี พ.ศ. 2495 พระบาทสมเด็จพระเจ้าอยู่หัว รัชกาลที่ ๙ ทรงพระราชนิพนธ์เพลง "ยิ้มสู้" เพื่อ สร้างขวัญ และ กำลังใจ แก่คนตาบอดทุกคน โดยทรงสอน เนื้อร้อง และ ทำนอง ให้ นักเรียนของโรงเรียนฯ ด้วยพระองค์เอง เพลงพระราชนิพนธ์ "ยิ้มสู้" จึงเป็น เพลงประจำโรงเรียนสอนคนตาบอดกรุงเทพ นับแต่นั้นมา
เงิน (โลหะ)

เงิน  คือธาตุที่มีเลขอะตอม 47 และสัญลักษณ์คือ Ag  เงินเป็นโลหะทรานซิชันสีขาวเงิน มีสมบัติการนำความร้อนและไฟฟ้าได้ดีมาก ในธรรมชาติอาจรวมอยู่ในแร่อื่นๆ หรืออยู่อิสระ เงินใช้ประโยชน์ในการทำเหรียญ เครื่องประดับ ภาชนะบนโต๊ะอาหาร และอุตสาหกรรมการถ่ายรูป มีผู้ค้นพบคือ โรเบิร์ต แบนฟอตร์
แคดเมียม

แคดเมียม  คือธาตุเคมีที่มีหมายเลขอะตอม 48 และสัญลักษณ์คือ Cd แคดเมียมเป็นโลหะทรานซิชันสีขาว-ฟ้า เป็นธาตุมีพิษ ในธรรมชาติพบอยู่ในแร่สังกะสี แคดเมียมใช้ประโยชน์ในการทำแบตเตอรี่
การประยุกต์.
แคดเมียมส่วนใหญ่ (3 ใน 4 ส่วน) ใช้สำหรับผลิตถ่านไฟฟ้า (โดยเฉพาะ ถ่าน Ni-Cd) และส่วนที่เหลือ (1 ใน 4 ส่วน) ส่วนใหญ่ใช้สำหรับทำสีผง สารเคลือบ และโลหะชุบ และเป็นสารทำให้พลาสติกมีความเสถียร อื่น ๆ มีเช่น
ความเป็นพิษ.
แคดเมียมเป็นพิษต่อแบคทีเรียโดยเข้าไปแทนที่ไอออนที่จำเป็นต่อการทำงานของเอนไซม์ เช่น สังกะสี หรือจับกับหมู่ –SH ของเอนไซม์ ทำให้เอนไซม์ไม่ทำงาน คนที่ได้รับแคดเมียมมากเกินไปจะเป็นโรคอิไต-อิไต
ผลกระทบที่เข้าสู่ร่างกาย.
เมื่อมีการสะสมในระยะยาว จะมีผลกระทบต่อร่างกายดังนี้.
1. หากมีการสะสมมากเกินไปในร่างกายจะทำให้คน หรือสัตว์ที่ได้รับสารแคดเมียม มีโอกาสเป็นหมันได้
2. แคดเมียมยังเป็นสารที่ก่อให้เกิดโรคมะเร็งและต่อมลูกหมาก
3. เมื่อแคดเมียมได้เข้าสู่ร่างกายอาจก่อให้เกิดโรคความดันโลหิตสูง
4. การสูดดมแคดเมียมและไปสะสมในร่างกายจะทำให้เกิดการเจ็บปวดที่กระดูก และทำให้เกิดกระดูกผุ ซึ่งส่งผลให้เกิดเป็นโรคอิไตอิไต
5. แคดเมียมสามารถสะสมได้ในร่างกายโดยเฉพาะที่ไต อีกทั้งยังทำลายระบบประสาท เช่น ระบบประสาทการดมกลิ่น และเลือดจาง
การรับสารแคดเมียมในระยะสั้น 
การรับสารแคดเมียมในระยะสั้นนั้นจะมีอาการดังต่อไปนี้.
1. การจับไข้
2. มีอาการหนาวๆร้อนๆ
3. ปวดศีรษะ
4. อาเจียน
ซึ่งหากมีอาการเหล่านี้นาน 20 ชั่วโมงก็จะเกิดอาการแน่นหน้าอก ไอรุนแรง และน้ำลายฟูมปากตามมา ซึ่งผู้ที่มีโอกาสได้รับสารส่วนใหญ่จะเป็นคนงานในโรงงานอุตสาหกรรม เช่น โรงงานอุตสาหกรรมรถยนต์ มอเตอรไซด์ หรือโรงงานอุตสาหกรรมที่มีการเชื่อมเหล็กที่มีแคดเมียมเป็นองค์ประกอบ
กฎหมายในการใช้สารแคดเมียม.
สารแคดเมียม มีการตั้งกฎหมายการใช้โดยคณะกรรมาธิการยุโรปได้ร่างกฎหมายเรื่องการใช้สารอันตราย โดยจำกัดปริมาณการใช้สารอันตราย เพื่อลดผลกระทบที่มีต่อสุขภาพประชาชนและสิ่งแวดล้อม ซึ่งแคดเมียมจัดเป็นสารอันตรายที่ตรงตามกฎหมายกำหนด โดยการใช้แคดเมียมนั้นมีการจำกัดสารปริมาณสูงสุดได้ 100 (ppm: part permilion) และอนุญาตใช้สารแคดเมียม ในปริมาณสูงสุดมากกว่าปกติได้ในการผลิตสารเคลือบผิวผลิตภัณฑ์
ดีบุก

ดีบุก (อังกฤษ: Tin) คือธาตุเคมีที่มีหมายเลขอะตอม 50 และสัญลักษณ์คือ Sn (มาจากคำในภาษาลาตินว่า Stannum) ดีบุกเป็นโลหะที่ไม่ดี หลอมเหลวได้ง่าย ถูกอ๊อกซิไดซ์ในอากาศได้ดี แต่ทนต่อการกัดกร่อนดีกว่าเหล็ก พบในโลหะผสมหลายชนิด ใช้ประโยชน์ในการเคลือบโลหะเพื่อป้องกันการกัดกร่อน ดีบุกส่วนใหญ่สกัดได้จากแร่แคสสิเตอร์ไรต์ (cassiterite)
แหล่งแร่ดีบุก.
แหล่งแร่ดีบุกพบดีบุกทุกภาคในประเทศไทย พบมากที่สุดในภาคใต้ ทวีปเอเชียเป็นแหล่งผลิตดีบุกมากที่สุดในโลก ได้แก่บริเวณเอเชียตะวันออกเฉียงใต้ ในประเทศมาเลเซีย อินโดนีเซีย และไทย
พลวง

พลวง  คือธาตุที่มีหมายเลขอะตอม 51 และสัญลักษณ์คือ Sb (มาจากคำในภาษาลาตินว่า Stibium) พลวงเป็นธาตุกึ่งโลหะ (metalloid) มี 4 อัญญรูป ที่มีความเสถียรจะเป็นโลหะสีฟ้า พลวงที่มีสีเหลืองและดำจะเป็นอโลหะที่ไม่เสถียร พลวงใช้ประโยชน์ในการทำสีเซรามิก สารเคลือบผิว โลหะผสม อิเล็กโทรดและยาง
แหล่งแร่พลวงในประเทศไทย.
แร่พลวงพบมากในจังหวัดแม่ฮ่องสอน, เชียงใหม่, ลำปาง, ลำพูน, แพร่, ตาก, เชียงราย, สุโขทัย, กาญจนบุรี, ชลบุรี, ระยอง, สุราษฎร์ธานี, ตรัง และสตูล
เทลลูเรียม

เทลลูเรียม  คือธาตุที่มีหมายเลขอะตอม 52 และสัญลักษณ์คือ Te เทลลูเรียมเป็นธาตุกึ่งโลหะ (metalloid) มีสีขาวเงินเหมือนดีบุก เทลลูเรียมมีสมบัติทางเคมีใกล้เคียงกับซีลีเนียมและกำมะถัน ใช้ประโยชน์ในการทำโลหะผสมและสารกึ่งตัวนำ
ไอโอดีน

ไอโอดีน (อังกฤษ:Iodine) คือธาตุเคมีที่มีหมายเลขอะตอม 53 และสัญลักษณ์คือ I ไอโอดีน (เป็นคำในภาษากรีก Iodes, มีความหมายว่า "สีม่วง") เป็นธาตุที่ไม่ละลายน้ำ มีความจำเป็นสำหรับสิ่งมีชีวิต สมบัติทางเคมีของไอโอดีนมีความไวน้อยกว่าธาตุในกลุ่มฮาโลเจนด้วยกัน ไอโอดีนมีประโยชน์ในทางการแพทย์ การถ่ายภาพ และสีย้อมผ้า ไอโอดีนสามารถระเหิดได้
ผู้ค้นพบไอโอดีน.
ค้นพบโดย Bernard Curtios นักเคมีชาวฝรั่งเศส ในปี ค.ศ. 1811 นักเคมีผู้นี้ขณะนั้นทำการผลิตโพแทสเซียมไนเตรด (KNO3) สำหรับใช้ในกองทัพนาโปเลียน (Napoleon) ซึ่งกรรมวิธีการผลิตใช้เถ้าหยาบ ๆ จาก kelp (เถ้าสาหร่ายทะเลชนิดหนึ่ง) ช่วยเก็บรักษาโพแทส (potash หรือ K2CO3) ขณะที่เขาล้าง kelp ด้วยกรดซัลฟูริกเพื่อทำลายสิ่งปนเปื้อน เขาสังเกตเกิดควันสีม่วง ซึ่งควบแน่นบนเครื่องมือที่ทำด้วยทองแดงของเขา และทำให้เครื่องมือนั้นผุกร่อน เขาพบว่าถ้านำสารละลายจากการล้าง kelp มาเติมกรดแก่มาก ๆ จะได้ตะกอนเป็นผงสีดำ และเมื่อนำตะกอนนี้ไปทำให้ร้อน ก็จะให้ไอสีม่วงเช่นกัน
ต่อมา F. Clement และ J.B. Desormes ได้ศึกษาสมบัติของสารที่ค้นพบใหม่นี้ J.L. Gay-Lussac เป็นคนแรกที่พบว่าสารนี้เป็นธาตุใหม่ และตั้งชื่อธาตุนี้ตามคำกรีกซึ่งมีความหมายว่าสีม่วง (violet)
ลักษณะของไอโอดีน.
ไอโอดีน (Iodine, I) : ธาตุไอโอดีนเป็นของแข็งสีม่วง สามารถระเหิด เป็นก๊าซม่วงสีชมพูเมื่อได้รับความร้อน ละลายน้ำได้น้อยเพียง 1 กรัมในน้ำ 3450 ml ที่ 20 °C และ 1,280 ml ที่ 50 °C
ธาตุไอโอดีน.
ไอโอดีนเป็นสีฟ้าสีดำเงาที่เป็นของแข็งไอโอดีนเป็นองค์ประกอบทางเคมีที่มีสัญลักษณ์ I เป็นธาตุที่มีความเป็นอโลหะที่อยู่ในหมู่ที่ VIIA เป็นธาตุในหมู่ 7 ของตารางธาตุ มีน้ำหนักอะตอม 126.9 มีอยู่ทั่วไปตามธรรมชาติ พบใน หิน ดิน น้ำ น้ำทะเล อากาศ และสิ่งมีชีวิต มีปริมาณมากน้อยที่แตกต่างกัน อาหารทะเลจะมีไอโอดีนสูงกว่าแหล่งอื่น ในธรรมชาติ มักพบในรูปเกลือ ไอโอเดต (KIO3) และในรูปไอโอไดด์ หรือเป็นสารประกอบอินทรีย์ ในสิ่งมีชีวิต เช่น ในเลือด เนื้อเยื่อ น้ำนม เหงื่อ และปัสสาวะ และมีมากน้อยแตกต่างกันไปในแต่ละพื้นที่ส่วนใหญ่จะพบมากในดินและแถบที่ราบลุ่มแม่น้ำ ชายทะเล และทะเลซึ่งเป็นผลให้พืชผักและสัตว์จากทะเลมีสารไอโอดีนมาก ในทะเลมีไอโอดีนประมาณ 0.05 ppm นอกจากนี้ในแร่ธาตุหลายชนิดก็มีไอโอดีนในรูปของสารประกอบ เช่น โซเดียมไอโดเดต แคลเซียมไอโอเดต สาหร่ายในทะเลบางชนิดก็มีไอโอดีนโดยเฉพาะสาหร่ายที่มีสีน้ำตาล แหล่งไอโอดีนที่สำคัญที่สุดในโลกคือ แหล่งโซเดียมไนเตรต ในประเทศชิลี แต่ไนเตรตมีไอโอดีนตั้งแต่ร้อยละ 0.05 ถึง 0.3 โดยมวล ไอโอดีนที่พบในแหล่งนี้อยู่ในรูปของแคลเซียมไอโอเดต และบางส่วนอยู่ในรูปของสารประกอบผสมของโซเดียมไอโอเดต (NaIO3) และโซเดียมซัลเฟต (Na2SO4)ไอโอดีนจะถูกเพิ่มเกือบทุกชนิดของเกลือที่นำมาใช้ มันเป็นส่วนผสมของขนมปังในปลาทะเลและพืชในมหาสมุทร ไอโอดีนในพืชน้ำจะถูกเก็บไว้ในเนื้อเยื่อของพวกมันและในสัตว์บางชนิดที่อยู่ในทะเล
ประโยชน์ของธาตุไอโอดีน.
ช่วยในการทำงาน และเจริญเติบโตของต่อมไทรอยด์ และเป็นส่วนประกอบของฮอร์โมนไทรอกซิน ผลิตโดยต่อมไทรอยด์ มีหน้าที่ควบคุมอัตราเมแทบอลิซึมของร่างกาย การทำงานของต่อมไทรอยด์มีผลต่อสภาพจิตใจ สภาพของผม ผิวหนัง เล็บ และ ฟัน ของร่างกาย การเปลี่ยนของแคโรทีนเป็นวิตามินเอ การสังเคราะห์ โปรตีน โดย ไรโบโซม และการดูดซึมน้ำตาลจากลำไส้เล็กทั้งหมดนี้จะทำงานอย่างมีประสิทธิภาพ เมื่อการผลิตไทรอกซิน เป็นไปตามปกติ การสังเคราะห์โคเลสเตอรอลถูกกระตุ้นโดยระดับของไทรอกซินและยังมีส่วนช่วยให้
ซีนอน

ซีนอน  คือธาตุเคมีที่มีหมายเลขอะตอม 54 และสัญลักษณ์คือ Xe ซีนอนเป็นธาตุที่มีลักษณะเป็นแก๊สมีสกุล (Noble gases) ไม่มีสี ไม่มีกลิ่น น้ำหนักมาก พบเพียงเล็กน้อยในบรรยากาศโลก 
-มีน้ำหนักอะตอมเท่ากับ 131.30 amu 
-จุดหลอมเหลวเท่ากับ -111.9 องศา
-จุดเดือด
(โดยประมาณ)อยู่ที่ -108.12 +/- .01 องศา 
ความหนาที่(stp) 5.8971 g/l
เลขออกซิเดชันสามัญ +2,+4,+6,+8 1.
สารประกอบซีนอน.
นีล บาร์เลตต์ได้ศึกษาสารประกอบของแพลทินัมชนิดหนึ่ง คือ แพลทินัมเฮกซะฟลูออไรด์ ซึ่งสามารถดึงอิเล็กตรอน 1 ตัวออกจากโมเลกุลของออกซิเจนกลายเป็นสารประกอบไดออกซิเจนิล เฮกซะฟลูออกโรแพลทิเนต เขาทราบว่าค่าพลังงานไอออไนเซชันของซีนอนนั้นใกล้เคียงกับของออกซิเจนในสภาวะโมเลกุลมาก จึงได้ทดลองซ้ำกับซีนอน พบว่าได้ผลึกของซีนามอนเฮกซะฟลูออโรแพลทิเนต (V) ซึ่งสามารถลบล้างความเชื่อดั้งเดิมที่เชื่อว่า "แก๊สมีสกุลไม่สามารถเกิดสารประกอบได้" ลงอย่างสิ้นเชิง
การค้นพบ.
ซีนอนเป็นธาตุที่ถูกค้นพบโดย Sir William Ramsey และ M.W.Travers เมือ่ปี ค.ศ.1898 ซึ่งการค้นพบซีนอนนั้นเกิดจากการที่พยายามทำให้แก๊ส คริปทอน(Kr)บริสุทธิ์โดยการกลั่นแบบลำดับส่วนจึงทำให้พบแก๊สที่มีความหนาแนนสูงผิดปกติและทราบว่าเป็นธาตุใหม่จากการศึกษาสเปกตรัมซึ่งคำว่า "xenon" มาจากภาษากรีก หมายถึง "the stranger" ซึ่งหมายถึงคนแปลกหน้า และธาตุซีนอนมีการปรากฏเพียงแค่ 0.006 ใน 1 ล้านส่วน ในชั้นบรรยากาศ 
ประวัติของธาตุซีนอน.
ธาตุซีนอนถูกค้นพบในประเทศอังกฤษโดยนักเคมี Sir William Ramsey และ M.W.Travers เมื่อปี ค.ศ.1898 ไม่นานหลังจากการค้นพบองค์ประกอบของธาตุคริปทอน และ นีออน พวกเขาก็ได้คิดค้นธาตุซีนอนขึ้นมาในสภาพที่เป็นกากที่เหลือจากการระเหยส่วนประกอบของอากาศภายในของเหลว 
ต่อมาในช่วงทศวรรษที่ 1930 วิศวกรชาวอเมริกัน แฮโรลด์ เอ็ดเคอร์ตัน ได้มีการเริ่มสำรวจแสงแฟลชเทคโนโลยีเพื่อการถ่ายภาพด้วยความเร็วสูงหลังจากการสำรวจเส็จสิ้นลงทำให้เขาประดิษฐ์ไฟแฟลชของซีนอนที่สร้างโดยกระบวนการส่งกระแสไฟฟ้าผ่านท่อสั้นๆที่เต็มไปด้วยก๊าซซีนอนขึ้นมา ต่อมาในปี 1934 เอ็ดเกอร์ดันสามารถสร้างไฟกระพริบสั้นๆให้เป็นหนึ่งมิลลิด้วยกระบวนการดังกล่าวได้
ในปี 1939 แพทย์ชาวอเมริกันอัลเบิร์ด จูเนียร์ เริ่มทำการสำรวจสาเหตุของการ"เมา" ในการดำน้ำลงไปในระยะทางที่ลึกมาก ทำให้เขาผ่านการทดสอบเนื่องจากสามารถระงับความรู้สึกเมื่ออยู่ใต้น้ำโดยไม่เมาได้และต่อมาพบว่าเกิดจากนักดำน้ำไม่มีการรับรู้หรือไม่รู้สึกอะไรเลยเมื่ออยู่ในน้ำที่ลึก จากผลการทดลองของอัลเบร์ดอาจอนุมานได้ว่าก๊าซซีนอนสามารถนำมาใช้เป็นยาชาได้
ต่อมาซีนอนได้มีการตีพิมพ์ครั้งแรกว่าสามารถระงับความรู้สึกได้ในปี 1946 โดยนักวิจัยทางการแพทย์อเมริกันจอห์นเอชเรนซ์ซึ่งเขาได้ทำการทดลองในสิ่งมีชีวิตจำพวกหนู ซีนอนถูกนำมาใช้ครั้งแรกในฐานะยาสลบในห้องผ่าตัดในปี 1951 โดยนายแพทย์จ๊วร์ตซีคัลเลน ชาวอเมริกันที่ดำเนินการจนประสบความสำเร็จในห้องผ่าตัดผู้ป่วย
การประยุกต์ใช้งาน.
ซีนอนมีใช้ในเชิงพาณิชย์ค่อนข้างน้อยมาก มันถูกใช้ในโคมไฟแฟลชถ่ายภาพ, โคมไฟ stroboscopic สูง intensitive โค้ง โคมไฟสำหรับการฉายภาพเคลื่อนไหวและความดันสูง โคมไฟโค้งกับผลิตภัณฑ์แสงอัลตราไวโอเลต (จำลองแสงอาทิตย์) การใช้งานอื่น ๆ เช่นยาชาทั่วไปซีนอน 'สีฟ้า' ไฟหน้าและไฟตัดหมอกจะใช้ในยานพาหนะบางอย่าง พวกมันส่องสว่างได้มากกว่าไฟธรรมดาทั่วไป
ข้อควรระวัง.
การสูดดมก๊าซซีนอนซึ่งเป็นก๊าซเฉื่อยและจัดเป็น asphyxiant ในระดับความเข้มข้นที่มากเกินไปจะส่งผลทำให้เกิดอาการวิงเวียนศีรษะ คลื่นใส้ อาเจียน การสูญเสียสติ หรืออาจจะถึงขั้นเสียชีวิตเลยก็เป็นได้
ซีเซียม

ซีเซียม (อังกฤษ:Cesium) คือธาตุเคมีที่มีหมายเลขอะตอม 55 และสัญลักษณ์คือ Cs ซีเซียมเป็นธาตุโลหะแอลคาไลมีลักษณะเป็นเงินทองอ่อนนุ่มเป็นของเหลวที่อุณหภูมิห้อง ธาตุนี้ใช้ในนาฬิกาอะตอม
แบเรียม

แบเรียม  คือธาตุที่มีหมายเลขอะตอม 56 และสัญลักษณ์คือ Ba แบเรียมเป็นธาตุโลหะแอลคาไลน์เอิร์ทมีลักษณะเป็นสีเงินอ่อนนุ่มหลอมเหลวที่อุณหภูมิสูงมาก อ๊อกไซด์ของมันเรียกแบริตา (baryta) ตามธรรมชาติพบในแร่แบไรต์ไม่พบในสภาพบริสุทธิ์เพราะไวต่อปฏิกิริยาเคมีกับอากาศ
ลูทีเชียม

ลูทีเชียม  คือธาตุที่มีหมายเลขอะตอม 71 และสัญลักษณ์คือ Lu ลูทีเชียมเป็นธาตุโลหะที่อยู่ในกลุ่มหายากมักพบอยู่กับอิตเทรียม ใช้ประโยชน์ในโลหะผสมและเป็นตัวเร่งปฏิกิริยาเคมี
ทังสเตน

ทังสเตน หรือ วุลฟรัม  คือธาตุที่มีเลขอะตอม 74 และสัญลักษณ์คือ W (จากภาษาลาตินว่า wolframium) 
ทังสเตนเป็นธาตุโลหะทรานซิชันสีขาวเทาแข็งและหนัก พบมากในแร่หลายชนิดประกอบด้วย วุลแฟรไมต์และชีไรต์ ทังสเตนในรูปบริสุทธิ์ใช้ในงานไฟฟ้าโดยเฉพาะไส้หลอดไฟฟ้า และการผลิตโลหะผสม
ทางภาคใต้พบในจังหวัดนครศรีธรรมราช ได้แก่ อำเภอเมือง ร่อนพิบูลย์ ท่าศาลา สิชล ฉวาง พิปูน
และจังหวัดอื่น ๆ เช่น พัทลุง และทางเหนือตอนบนในจังหวัด เชียงราย
ปฏิกิริยา คือ การแยกโลหะทังสเตนออกจากสินแร่ใช้กระบวนการที่ซับซ้อน หลายขั้นตอนซึ่งสุดท้ายจะได้เป็นผงทังสเตน (VI) ออกไซด์ (WO3) จากนั้นให้ความร้อนที่อุณหภูมิ 550-850◦C เพื่อทำปฏิกิริยากับ H2 ในสภาพที่ไม่มีอากาศเพื่อไม่ให้เกิดการระเบิดของ H2 จะได้ทังสเตนในลักษณะเป็นผงที่นำไปอัดเป็นแท่งต่อไปดังสมการ
WO3(s) + 3H2(g) → W(s) + 3H2O(l)
ประโยชน์ของแร่ทังสเตน คือ โลหะทังสเตน ที่ถลุงแล้วมีความสำคัญอย่างยิ่งต่ออุตสาหกรรมหนัก ใช้ผสมเหล็กกล้าในการทำเครื่องมือหรืออุปกรณ์ที่ทนความร้อนสูง ทำเครื่องจักรกล หัวเจาะเกราะ ใบมีด ตะไบ ใบเลื่อย ไส้หลอดไฟฟ้า และหลอดวิทยุ นอกจากนี้ ยังใช้ในการทำสีอุตสาหกรรมเครื่องปั้นดินเผาและเครื่องแก้ว
รีเนียม

รีเนียม  คือธาตุที่มีหมายเลขอะตอม 75 และสัญลักษณ์คือ Re รีเนียมเป็นธาตุโลหะทรานซิชันสีขาวเงิน รีเนียมมีสมบัติทางเคมีคล้ายแมงกานีส ใช้ประโยชน์ในการผลิตโลหะผสมรีเนียมเป็นผลพลอยได้จากการทำให้โมลิบดีนัมบริสุทธิ์และการผลิตโลหะผสมระหว่างรีเนียมและโมลิบดีนัม
อิริเดียม

อิริเดียม  คือธาตุที่มีหมายเลขอะตอม 77 และสัญลักษณ์คือ Ir
อิริเดียมเป็นธาตุโลหะทรานซิชันสีเงินขาวแข็งมากหนักและเปราะอยู่ในกลุ่มของแพลทินัม อิริเดียมใช้ทำโลหะผสมที่ต้องการความแข็งมาก ๆ ที่อุณหภูมิสูง ๆ ในธรรมชาติพบเป็นโลหะผสมอยู่กับ แพลทินัมและออสเมียม อิริเดียมทนต่อการกัดกร่อนจึงเหมาะสำหรับทำอุปกรณ์ที่ใช้งานหนักในที่อุณหภูมิสูง ๆ 
และมันยังเป็นตัวเพิ่มความแข็งให้แพลทินัมด้วย
เว็บเซิร์ฟเวอร์

เว็บเซิร์ฟเวอร์  คือซอฟต์แวร์และฮาร์ดแวร์ของคอมพิวเตอร์ที่สามารถรับคำขอผ่านทาง HTTP ซึ่งเป็นโพรโทคอลเครือข่ายที่สร้างขึ้นเพื่อเผยแพร่เนื้อหาของเว็บ หรือผ่านทาง HTTPS ซึ่งเป็นรูปแบบที่ปลอดภัยขึ้น ตัวผู้ใช้งาน (user agent) ซึ่งอาจคือเว็บเบราว์เซอร์ หรือ เว็บครอว์เลอร์ จะเริ่มต้นการสื่อสารโดยการส่งคำขอรีซอร์สเฉพาะชุดหนึ่งผ่านทาง HTTP และเว็บเซิร์ฟเวอร์จะตอบกลับด้วยเนื้อหาของรีซอร์สนั้น หรือด้วยข้อความแอร์เรอร์ นอกจากนี้ เว็บเซิร์ฟเวอร์ยังสามารถรับและเก็บรีซอร์สที่ถูกส่งมาโดยตัวผู้ใช้งานหากมีการติดตั้งให้ทำเช่นนั้น
เว็บเซิร์ฟเวอร์อาจเป็นได้ตั้งแต่คอมพิวเตอร์เครื่องเดียวหรือระบบเอ็มเบ็ด เช่น เราเทอร์, พรินเทอร์, เว็บแคม ที่มีการติดตั้งระบบให้ทำงานเป็นเว็บเซิร์ฟเวอร์ ในขณะที่เว็บไซต์ที่มีการเข้าชม (traffic) สูง โดยทั่วไปจะรันเว็บเซิร์ฟเวอร์ผ่านชุดคอมพิวเตอร์จำนวนมาก (fleets of computers) ที่ออกแบบมาโดยเฉพาะ
สตีน สตีนเซิน ปลีเกอร์

สตีน สตีนเซิน ปลีเกอร์ (11 ตุลาคม พ.ศ. 2325 - 26 มีนาคม พ.ศ. 2391) เป็นนักเขียนเรื่องสั้นและกวีชาวเดนมาร์ก เขาได้ชื่อว่าเป็นบิดาแห่งเรื่องสั้นสมจริงของเดนมาร์ก เขาเขียนเรื่องสั้นไว้นับร้อยเรื่อง และบทกวีอีกสามร้อยบท เล่าเรื่องราวเกี่ยวกับผู้คนในคาบสมุทรจัตแลนด์ (ภาคกลางของประเทศ) ด้วยอารมณ์ขันเสียดสีและมุมมองมืดมนของคนท้อแท้เบื่อโลก เนื่องจากครอบครัวเป็นบาทหลวงมาหลายชั่วอายุคน ปลีเกอร์เองก็ได้เป็นบาทหลวงในชนบท หลังจากหลงใหลเสน่ห์อาชีพครูและเกษตรกรอยู่พักสั้น ๆ แล้วไปเรียนจนจบปริญญาเอกสาขาเทววิทยาจากโคเปนเฮเกนเมื่ออายุ 27 ปี นอกจากเป็นบาทหลวงผู้ยากไร้ ถูกประชาชนเกลียดชังจนกระทั่งถูกบีบให้ลาออกในปี ค.ศ. 1847 แล้ว ปลีเกอร์ยังเคราะห์ร้ายในชีวิตแต่งงานอีกด้วย หญิงม่ายวัย 17 ซึ่งแต่งงานกันตอนเขาอายุ 28 ปี มีลูกให้เขาสิบคน แต่แล้วกลับทิ้งเขาไปหลังจากอยู่กินกันมาสิบเจ็ดปี ปี ค.ศ. 1826 ปลีเกอร์ออกนิตยสารวิจารณ์ชื่อ "Nordlyset" (แสงขั้วโลกเหนือ) ซึ่งตีพิมพ์เรื่องสั้นส่วนใหญ่ของเขา นอกจากนี้เขายังแปลงานเขียนของออสเซียน (กวีชาวสกอต) เป็นภาษาเดนมาร์ก และได้รับอิทธิพลจากกวีผู้นี้ด้วย
นครโลหะ

นครโลหะ (The Caves of Steel) เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 1 ในชุดนักสืบหุ่นยนต์ (The Elijah Baley Detecctive Series) 
เนื้อเรื่องย่อ.
ในอนาคต มนุษย์โลกบางส่วนอพยพไปตั้งรกรากบนโลกอื่นและพัฒนาวิทยาการอย่างสูงจนกระทั่งเริ่มตัดสายสัมพันธ์กับโลกมนุษย์ ในทางกลับกันโลกมนุษย์ในอนาคตมีประชากรล้นโลกคนต้องอยู่อาศัยกันอย่างแออัด ส่วนใหญ่ลงไปอยู่ในนครใต้ดิน ซึงมีผลทำให้มนุษย์โลกส่วนใหญ่เป็นโรคกลัวที่โล่งไปโดยปริยาย นักสืบอิไลจาห์ แบลีย์ต้องสืบสวนคดีฆาตกรรมชาวอวกาศรายหนึ่งซึ่งผู้ต้องสงสัยคือหัวหน้างานของเขาโดยตรง และงานชิ้นนี้มีความสำคัญมากเพราะชาวอวกาศอาจใช้เป็นข้ออ้างในการประกาศสงครามกับโลกมนุษย์ได้ เขาต้องร่วมงานกับหุ่นยนต์ดานีล หุ่นยนต์เหมือนมนุษย์ที่ชาวอวกาศสร้างขึ้น ทั้งสองร่วมกันคลี่คลายคดีลงได้และเกิดมิตรภาพต่อกัน
พ่อมด

พ่อมด (อังกฤษ: wizard) ในภาษาแองโกลแซกซอน Wit(z) หมายถึง ผู้รอบรู้ หรือ ผู้แสวงหาความรู้ บางทีคำว่า wit แต่เดิมอาจหมายรวมทั้งพ่อมดและแม่มด แล้วเพี้ยนเป็น witch กับ wizard ในภายหลัง ในภาษาไทยมาจากคำว่า มด
พ่อมด นักเวทมนตร์ หรือผู้ใช้เวทมนตร์ คือผู้ที่มีความรู้เกี่ยวกับศาสตร์ลึกลับ หรือมีศิลปะในการใช้เวทมนตร์หรือคาถา หรือมีความสามารถในการทำสิ่งต่าง ๆ โดยใช้วิธีเหนือธรรมชาติ หรือวิธีที่ไม่สามารถอธิบายได้ด้วยเหตุผลที่มีอยู่ หรือวิธีที่ไม่เป็นที่รู้จักอย่างแพร่หลาย
พ่อมดในตำนาน มักเป็นคนแก่ตัวสูงใหญ่ ใส่หมวกปลายแหลมยาวปิดบังใบหน้า มีหนวดเคราสีขาวยาว (พ่อมดขาว) ใส่ชุดคลุมยาวจนถึงพื้น ถือไม้กายาสิทธิ์หรือคทา
มีความเก่งกาจทางด้าน เวทมนตร์ มีอายุหลายร้อยปี 
มักกล่าวถึงคู่กับ แม่มด ส่วนใหญ่พ่อมดจะมีคุณธรรม ศีลธรรม ซึ่งตรงกันข้ามกับ แม่มด
ลักษณะของพ่อมดในบางครั้งอาจดูคลับคล้ายกับร่างแปลงของเทพ โอดิน ในตำนานนอร์ส
ที่มักใส่หมวกปิดบังใบหน้า และใส่ชุดคลุมยาวเช่นเดียวกัน
พ่อมดคนสำคัญเป็นที่รู้จักกันดีที่สุดคือ เมอร์ลิน พ่อมดผู้เป็นที่ปรึกษาของกษัตริย์อาเธอร์แห่งอัศวินโต๊ะกลม นั่นเอง
นครหุ่นยนต์

นครหุ่นยนต์  เป็นนิยายวิทยาศาสตร์ประพันธ์โดย ไอแซค อสิมอฟ ถือเป็นหนังสือเล่มที่ 4 ในชุด นักสืบหุ่นยนต์ (The Elijah Baley Detecctive Series) 
เนื้อเรื่องย่อ.
หลังการเสียชีวิตของอีไลจาห์ แบลีย์ 200 ปี มนุษย์โลกได้อพยพไปตั้งรกรากยังดาวอื่นๆ มากมาย ทำให้เขากลายเป็นวีรบุรุษและตำนานของชาวอาณานิคม และด้วยความช่วยเหลืออย่างลับๆ ของหุ่นยนต์จิสการ์ด หุ่นยนต์ที่มีความสามารถในการอ่านใจ และชักจูงจิตใจมนุษย์ได้ ทำให้มนุษย์ขยายอาณานิคมอย่างต่อเนื่อง 
ดี.จี. แบลีย์ ทายาทรุ่นที่7 ของอีไลจาห์ ได้มาขอความช่วยเหลือจากแกลเดียให้ช่วยคลี่คลายปริศนาเรื่องโซลาเรีย พิภพกำเนิดของเธอที่ถูกทิ้งร้าง ดานีล และ จิสการ์ด ได้ติดตามเธอไปยังโซลาเรีย พิภพแบลีย์ และโลกมนุษย์ด้วย 
กลุ่มของดี.จี. ได้ล่วงรู้ถึงแผนการทำลายล้างโลกของ ดร.อมานิโร ศัตรูเก่าของอีไลจาห์ ผู้ไม่เคยลืมความแค้นของตนเลยในช่วงเวลา 200 ปี ทั้งดานีลและจิสการ์ด ต้องช่วยเหลือโลกมนุษย์อย่างลับๆ ด้วยความยากลำบากเพราะถูกผูกมัดด้วยกฎ 3 ข้อของหุ่นยนต์อยู่ แต่ในที่สุดก็สามารถข้ามพ้นไปได้ด้วยคำสั่งเสียของอีไลจาห์ที่ว่า ให้คำนึงถึงความสำคัญของมวลมนุษยชาติโดยรวมมากกว่าคนเพียงเล็กน้อย
นครสุริยะ

นครสุริยะ  เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 2 ในชุดนักสืบหุ่นยนต์ (The Elijah Baley Detective Series) 
เนื้อเรื่องย่อ.
นักสืบอิไลจาห์ แบลีย์ได้ร่วมงานกับห.ดานีล โอลิวาห์อีกครั้ง ทั้งสองต้องสางคดีฆาตกรรมซึ่งไม่เคยเกิดขึ้นมาก่อนในโลกโซลาเรีย ผู้ต้องสงสัยมีเพียงคนเดียวคือแกลเดีย และผู้ต้องสงสัยคนเดียวกันนี้ก็ไม่มีทางที่จะก่อคดีฆาตกรรมได้ การสะสางคดีเป็นไปอย่างยากลำบากเนื่องจากสภาพสังคมและวัฒนธรรมที่แตกต่างอย่างมากระหว่างชาวโซลาเลียและชาวโลก โดยเฉพาะความรักสันโดษสุดขั้วของชาวโซลาเรียที่ตลอดชีวิตแทบจะไม่พบปะกับใครเลย และแต่ละคนยังมีหุ่นยนต์รับใช้กว่าหมื่นตัว!
นักสืบอิไลจาห์ต้องอาศัยสัญชาตญาณและความรู้เรื่องหุ่นยนต์ของดานีลเข้ามาช่วยคลี่คลายคดีจนลุล่วง
ภาพประกอบเรื่องของ Stephen Youll
นครอรุณรุ่ง

นครอรุณรุ่ง  เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 3 ในชุดนักสืบหุ่นยนต์ (The Elijah Baley Detecctive Series) 
เนื้อเรื่องย่อ.
นักสืบอิไลจาห์ แบลีย์จำต้องเดินทางไปสางคดีฆาตกรรมหุ่นยนต์ที่ดาวออโรร่า งานชิ้นนี้นอกจากมีผลโดยตรงต่อหน้าที่การงานของเขายังมีผลต่อนโยบายการตั้งถิ่นฐานของมนุษย์บนดาวดวงอื่นอีกด้วย เขาได้ร่วมงานกับ ห.แดนีล อีกครั้ง และเผชิญหน้ากับแกลเดีย หญิงสาวที่เขาปรารถนามาตลอด ในครั้งนี้เขาไม่สามารถเห็นใจเธอได้อีกเพราะมีชะตาของโลกเป็นเดิมพัน จนกระทั่งเธอเปิดเผยความจริงที่น่าตกใจออกมา หุ่นยนต์ที่ถูกฆาตกรรมคือสามีของเธอ!
นักสืบอิไลจาห์ แบลีย์ทำงานด้วยความยากลำบาก เขาต้องต่อสู้กับอาการกลัวที่โล่งของตัวเอง และทำความเข้าใจสภาพสังคมต่างดาวของออรอร่า คดียิ่งซับซ้อนยิ่งขึ้นเนื่องจากมีความเกี่ยวพันกับการเมืองที่ละเอียดอ่อนและนักการเมืองผู้ทรงอิทธิพลของออโรร่า 
ในที่สุด เมื่อเขาเปิดเผยตัวผู้กระทำผิดได้ก็ต้องพบความจริงที่น่าตกใจยิ่งกว่า นั่นคือเรื่องของหุ่นยนต์จิสการ์ดที่จะมีความสำคัญต่อความอยู่รอดของมนุษย์โลกในอนาคต
ภาพประกอบเรื่องของ Stepen Youll
แทลเลียม

แทลเลียม  คือธาตุที่มีหมายเลขอะตอม 81 และสัญลักษณ์คือ Tl เป็นธาตุโลหะสีเทา เนื้ออ่อนนุ่ม สามารถยืดได้คล้ายดีบุก แต่เมื่อสัมผัสอากาศจะเปลี่ยนสี แทลเลียมเป็นธาตุที่มีลักษณะคล้ายอินเดียมคือเป็นโลหะที่หายาก และอ่อนนิ่มมาก ไม่มีการออกไซด์เคลือบที่ผิว ดังนี้นจึงเกิดปฏิกิริยาออกซิเดชันกับออกซิเจนในอากาศอย่างรวดเร็ว แทลเลียมมีเลขออกซิเดชันได้ทั้ง +1 และ +3
แทลเลียมมีพิษมาก ใช้ทำยาเบื่อหนูและฆ่าแมลง เป็นต้นเหตุให้เกิดมะเร็งจึงถูกห้ามใช้ในหลายประเทศ นอกจากนี้ยังใช้ตรวจสอบรังสีอินฟราเรดด้วย
บิสมัท

บิสมัท  เป็นธาตุที่มีเลขอะตอม 83 และสัญลักษณ์คือ Bi 
บิสมัทเป็นธาตุโลหะหนัก เป็นผลึกสีขาวอมชมพู มีสมบัติทางเคมีคล้ายสารหนูและพลวง ใช้ประโยชน์ทางการแพทย์ เภสัชกรรม และเครื่องสำอาง เป็นส่วนผสมของฟิวส์ มีผู้ค้นพบ เมื่อปี พ.ศ. 2296 บิสมัทธาตุที่มีปรากฏในธรรมชาติทั้งในภาวะอิสระ และในภาวะรวมตัวกับธาตุอื่น นอกจากนี้ยังมีปะปนอยู่กับแร่ดีบุก แร่ตะกั่ว แร่ทองแดงอีกด้วย การผลิตบิสมัทมาใช้นั้น ส่วนใหญ่เป็นผลพลอยได้มาจากอุตสาหกรรมการถลุงให้ได้ตะกั่ว และทองแดงบริสุทธิ์
พอโลเนียม

พอโลเนียม  คือธาตุที่มีหมายเลขอะตอม 84 และสัญลักษณ์คือ Po 
พอโลเนียมเป็นธาตุกึ่งอโลหะเรดิโอแอคตีฟ (radioactive metalloid) มีสมบัติทางเคมีคล้ายเทลลูเรียมและบิสมัท พบว่ามีอยู่ในแร่ยูเรเนียม กำลังศึกษาการใช้งานเกี่ยวกับความร้อนในยานอวกาศ ค้นพบโดยมารี กูรี ในปี 1898
กูเกิล แผนที่

กูเกิล แผนที่  เป็นเว็บไซต์ค้นหาส่วนหนึ่งของกูเกิล ที่มีบริการภาพถ่ายดาวเทียม, ภาพถ่ายทางอากาศ, แผนที่ถนน, ภาพถนนพาโนรามา 360° (สตรีทวิว), สภาพจราจรในเวลาจริง และวางแผนการเดินทางด้วยการเดิน, รถยนต์, จักรยาน, อากาศ (ในรุ่นเบตา) และการขนส่งสาธารณะ ข้อมูลเมื่อ 2020[ [update]] มีผู้ใช้งานกูเกิล แผนที่มากกว่า 1 พันล้านคนทุกเดือนทั่วโลก
กูเกิล แผนที่เริ่มด้วยการเป็นโปรแกรมเดสก์ท็อปที่ใช้ภาษา C++ ซึ่งพัฒนาโดยพี่น้อง Lars และ Jens Rasmussen ในบริษัท Where 2 Technologies ในเดือนตุลาคม ค.ศ. 2004 กูเกิลซื้อบริษัทนี้ แล้วเปลี่ยนโปรแกรมนี้ไปเป็นแอปในเว็บ ภายหลังการเข้าซื้อกิจการบริษัทสร้างภาพข้อมูลเชิงพื้นที่และเครื่องมือวิเคราะห์จราจรตามเวลาจริงเพิ่มเติม ทำให้มีการเปิดตัวกูเกิล แผนที่ในเดือนกุมภาพันธ์ ค.ศ. 2005 กูเกิล แผนที่มีส่วนเสริมหน้าของบริการที่ใช้ JavaScript, XML กับ Ajax และยังนำเอพีไอมาใช้งาน เพื่อทำให้แผนที่ของกูเกิลสามารถฝังตัวเข้าไปในเว็บไซต์บุคคลที่สามได้ และเสนอตัวระบุตำแหน่งธุรกิจและบริษัทอื่น ๆ ในหลายประเทศทั่วโลก กูเกิลแมปเมกเกอร์อนุญาตให้ผู้ใช้มีส่วนร่วมในการขยายและอัปเดตแผนที่ทั่วโลก แต่ปิดบริการตั้งแต่เดือนมีนาคม ค.ศ. 2017 อย่างไรก็ตาม การมีส่วนร่วมจำนวนมากในกูเกิล แผนที่ไม่ได้หยุดลง เนื่องจากบริษัทประกาศว่าคุณลักษณะเหล่านั้นจะถูกโอนไปยังโปรแกรม Google Local Guides แทน
ภาพดาวเทียมของกูเกิล แผนที่เป็นภาพแบบ "บนลงล่าง" หรือวิวตานก ภาพเมืองคุณภาพสูงส่วนใหญ่เป็นภาพถ่ายทางอากาศที่ถ่ายบนอากาศยานที่บินในระดับความสูง ในขณะที่ภาพประเภทอื่น ๆ มาจากดาวเทียม ภาพถ่ายดาวเทียมส่วนใหญ่มีอายุไม่มากกว่าสามปีและได้รับการอัปเดตบ่อยครั้ง ในอดีต กูเกิล แผนที่ใช้เส้นโครงแผนที่แบบเมอร์เคเตอร์รูปแบบหนึ่ง ซึ่งทำให้บริเวณขั้วโลกมีขนาดและพื้นที่ไม่ถูกต้อง ในเดือนสิงหาคม ค.ศ. 2018 กูเกิล แผนที่บนเดสก์ท็อปอัปเดตเป็นโหมดลูกโลกสามมิติ ซึ่งผู้ใช้สามารถปรับไปเป็นโหมดแผนที่สองมิติได้ที่ช่องตั้งค่า
ในเดือนสิงหาคม ค.ศ. 2013 มีรายงานว่ากูเกิล แผนที่เป็นแอปสมาร์ตโฟนยอดนิยมที่สุดในโลก โดยมีผู้เป็นเจ้าของโทรศัพท์ใช้งานแอปนี้มากกว่า 54%
แอปโทรศัพท์.
มีบริการแอปพลิเคชันโทรศัพท์มือถือของกูเกิล แผนที่ในระบบปฏิบัติการแอนดรอยด์และไอโอเอส ตัวแอปในแอนดรอยด์เริ่มเผยแพร่ครั้งแรกในเดือนกันยายน ค.ศ. 2008 แม้ว่าคุณสมบัติการทำให้เป็นเทศวิวัตน์ของจีพีเอสยังคงอยู่ในระยะทดลองมาตั้งแต่ ค.ศ. 2007 แอปพลิเคชันแผนที่ในตัวของระบบปฏิบัติการไอโอเอสขับเคลื่อนด้วยกูเกิลแผนที่จนถึงรุ่นไอโอเอส 6 อย่างไรก็ตาม ในวันประกาศไอโอเอส 6 เมื่อเดือนมิถุนายน ค.ศ. 2012 แอปเปิลประกาศว่าตนได้สร้างบริการแผนที่แอปเปิลแมปส์ของตนเอง ซึ่งจะมาแทนที่กูเกิล แผนที่หลังออกจำหน่ายไอโอเอส 6 ในวันที่ 19 กันยายน ค.ศ. 2012 แต่หลังเผยแพร่ออกไป กลับได้เสียงวิจารณ์จากผู้ใช้ว่ามีความไม่ถูกต้อง, มีข้อผิดพลาด และเจอบั๊ก หนึ่งวันต่อมา "เดอะการ์เดียน" รายงานว่ากูเกิลเตรียมทำแอปกูเกิล แผนที่เป็นของตนเอง ซึ่งเผยแพร่ในวันที่ 12 ธันวาคม ค.ศ. 2012 จากนั้น มีผู้ดาวน์โหลดแอปมากกว่าสิบล้านครั้งภายในสองวัน
วงจรการเผยแพร่ซอฟต์แวร์

วงจรการเผยแพร่ซอฟต์แวร์  เป็นการรวมขั้นตอนการพัฒนาและการเผยแพร่ชิ้นส่วนซอฟต์แวร์คอมพิวเตอร์ ซึ่งเริ่มจากการพัฒนาครั้งแรกไปจนถึงการเผยแพร่ครั้
เผยแพร่.
<templatestyles src="Reflist/styles.css" />
แอสทาทีน

สี : 
แอสทาทีน  คือธาตุที่มีหมายเลขอะตอม 85 และสัญลักษณ์คือ At 
แอสทาทีนเป็นธาตุกัมมันตภาพรังสี (radioactive element) ในธรรมชาติได้จากการสลายตัวของ
ยูเรเนียมและทอเรียม แอสทาทีนเป็นธาตุในกลุ่มแฮโลเจนที่มีน้ำหนักมากที่สุด สมบัติทางเคมีก็เหมือนกับแฮโลเจนอื่นๆโดยเฉพาะไอโอดีนคือมันอาจจะสะสมอยู่ในต่อมไธรอยด์เหมือนไอโอดีน แต่มันมีความเป็นโลหะมากกว่าไอโอดีน
เบร์รีซ์โคโบ

เบร์รีซ์โคโบ (; โรมาจิ: "Berryz Kōbō") เป็นวงดนตรีป๊อปสัญชาติญี่ปุ่นประกอบด้วยสมาชิกเจ็ดคนซึ่งเป็นหญิงทั้งสิ้น โดยเป็นส่วนหนึ่งของกลุ่มเฮลโล! พรอเจกต์ (Hello! Project) มีสึงกุ (Tsunku) เป็นผู้อำนวยการและประพันธ์เพลงของวง
วงนี้ตั้งขึ้นในปี 2004 โดยออกผลงานแรกเป็นซิงเกิลเมื่อเดือนมีนาคม ปีนั้น ครั้นปี 2007 ได้แสดงดนตรีที่ไซตะมะซูเปอร์อารีนา สร้างสถิติเป็นบุคคลผู้เยาว์ที่สุดที่แสดงเดี่ยว ณ เวทีนั้น ต่อมาในปี 2008 จึงได้รับรางวัลชาวเอเชียผู้มาใหม่ยอดเยี่ยม (Best Asian Newcomer Award) ในเทศกาลเพลงเอเชีย (Asia Song Festival) กับรางวัลเคบิลมิวสิก (Cable Music Award) ในการประกาศผลรางวัลเคบิลญี่ปุ่นครั้งที่ 41 (41st Japan Cable Awards)
ตั้งแต่เดือนกุมภาพันธ์ 2012 สืบมา วงนี้ได้ออกผลงานเป็นซิงเกิลยี่สิบแปดชุด สตูดิโออัลบั้มสองชุด และอัลบั้มรวมเพลงสองชุด ซีดีและดีวีดีของวงนี้ทำยอดขายรวมกันเฉพาะในประเทศญี่ปุ่นได้มากกว่าหนึ่งล้านชุด
ผลงาน.
<templatestyles src="Col-begin/styles.css"/>
เรเดียม

เรเดียม  คือธาตุที่มีเลขอะตอม 88 และสัญลักษณ์คือ Ra เรเดียมเป็นธาตุโลหะแอลคาไลน์เอิร์ท ถูกค้นพบโดยมารี กูรี ขณะบริสุทธิ์จะมีสีขาวและจะดำลงเมื่อสัมผัสกับอากาศ ในธรรมชาติพบอยู่กับแร่ยูเรเนียม เรเดียมเป็นธาตุกัมมันตรังสีชนิดเข้มข้น ไอโซโทปที่เสถียรของมันคือ Ra-226 มีครึ่งชีวิตประมาณ 1602 ปี และจะสลายกลายเป็นก๊าซเรดอน
ลอว์เรนเซียม

ลอว์เรนเซียม  คือธาตุที่มีหมายเลขอะตอม 103 และสัญลักษณ์คือ Lr 
ลอว์เรนเซียมเป็นธาตุโลหะสีขาวเงินหรือสีเทาที่สังเคราะห์ในห้องทดลองจากธาตุแคลิฟอร์เนียม
ลอว์เรนเซียม ตั้งชื่อตาม เออร์เนสต์ ลอว์เรนซ์ 
ประวัติ.
ในปี 1958 นักวิทยาศาสตร์ที่ห้องปฏิบัติการแห่งชาติลอว์เรเบิร์กลีย์อ้างว่าการค้นพบธาตุที่ 102 ตอนนี้เรียกว่า โนเบเลียม.ในเวลาเดียวกันพวกเขาก็ยังพยายามที่จะสังเคราะห์ธาตุที่ 103 โดยการยิงที่เป้าหมายคูเรียมเดียวกันกับที่ใช้กับไนโตรเจน 14 ไอออน การติดตามในการทดลองนี้ก็ไม่ได้ดำเนินการ.ตกเป็นเป้าหมายจะถูกทำลาย.สิบแปดแทร็คได้รับการตั้งข้อสังเกต.ด้วยพลังงานการสลายตัวไปรอบ ๆ (9 ± 1) MeV และครึ่งชีวิตรอบ ๆ 1/4 s; ทีมเบิร์กลีย์ตั้งข้อสังเกตว่าในขณะที่สาเหตุอาจจะผลิตไอโซโทปของธาตุ 103 นั้น,ความเป็นไปได้อื่น ๆ ที่ไม่สามารถตัดออกไป ในขณะที่ข้อมูลดังกล่าวตกลงสมเหตุสมผลกับที่ค้นพบในภายหลังสำหรับ 257Lr (อัลฟาพลังงานการสลายตัว 8.87 MeV, ครึ่งชีวิต 0.6 s), หลักฐานที่ได้รับในการทดลองนี้ก็ยังห่างไกลของความแข็งแรงที่จำเป็นในการแสดงให้เห็นถึงการสังเคราะห์สรุปของธาตุที่ 103.ต่อมาในปี 1960 ลอว์เรนส์เบิร์กลีย์ห้องปฏิบัติการความพยายามที่จะสังเคราะห์ธาตุโดยการยิง 252Cf กับ 10B และ 11B ผลการทดลองครั้งนี้ไม่ได้มีข้อสรุป
การทำงานที่สำคัญครั้งแรกในธาตุที่ 103 ได้ดำเนินการที่เบิร์กลีย์โดยทีมงานนิวเคลียร์ฟิสิกส์ของAlbert Ghiorso, Torbjørn Sikkeland, Almon Larsh, Robert M. Latimerของพวกเขาและเพื่อนร่วมงานในวันที่ 14 กุมภาพันธ์ 1961อะตอมแรกของลอว์เรนเซียมถูกผลิตโดยมีรายงานว่าการกระหน่ำยิงยังเป้าหมายสามมิลลิกรัมประกอบด้วยสามไอโซโทปของแคลิฟอร์เนียองค์ประกอบด้วยโบรอน-10 และโบรอน 11 นิวเคลียสจากไอออนหนักเป็น Linear ช่วยดำเนินการ (HILAC) ทีมเบิร์กลีย์รายงานว่าไอโซโทป 257,103 ถูกตรวจพบในลักษณะนี้และที่มันสลายโดยเปล่งอนุภาคแอลฟา 8.6 MeV มีครึ่งชีวิต (8 ± 2) เอส. [7] การระบุนี้ในภายหลังก่อนที่ถูกแก้ไขให้เป็น 258,103 [8] เป็นงานต่อมาพิสูจน์ให้เห็นว่า 257Lr ไม่ได้มีคุณสมบัติที่ตรวจพบ แต่ 258Lr ได้. [7] นี้ได้รับการพิจารณาช่วงเวลาที่จะเชื่อหลักฐานของการสังเคราะห์ของธาตุที่ 103 ในขณะที่การกำหนดมวลน้อยบางอย่างและพิสูจน์ให้เห็นว่ามีความผิดพลาด มันก็ไม่ได้ส่งผลกระทบต่อข้อโต้แย้งในความเห็นชอบธาตุที่ 103 ที่มีการสังเคราะห์ขึ้น นักวิทยาศาสตร์ที่สถาบันร่วมเพื่อการวิจัยนิวเคลียร์ใน ดุบนา (แล้วในสหภาพโซเวียต) ยกวิพากษ์วิจารณ์หลาย: ทั้งหมด แต่หนึ่งถูกตรวจสอบแล้วอย่างเพียงพอ ยกเว้นเป็นที่ 252Cf เป็นไอโซโทปที่พบมากที่สุดในเป้าหมายและเกิดปฏิกิริยากับ 10B,
รัทเทอร์ฟอร์เดียม

รัทเทอร์ฟอร์เดียม  คือธาตุที่มีหมายเลขอะตอม 104 และสัญลักษณ์คือ Rf รัทเทอร์ฟอร์เดียมเป็นธาตุกัมมันตรังสีที่สังเคราะห์ในห้องทดลอง ไอโซโทปที่เสถียรมากที่สุดมีครึ่งชีวิตประมาณ 1.3 ชั่วโมง มีสมบัติทางเคมีคล้ายแฮฟเนียม
รัทเทอร์ฟอร์เดียม ตั้งชื่อตาม เออร์เนสต์ รัทเทอร์ฟอร์ด
ตารางเปรียบเทียบสัทอักษร อังกฤษ-ไทย

ตารางเปรียบเทียบสัทอักษร อังกฤษ-ไทย อย่างง่าย เทียบเสียงตามภาษาอังกฤษสำเนียงอเมริกัน สำหรับเนื้อหาหลักอย่างละเอียด ดูได้ที่ สัทอักษรสากล ภาษาอังกฤษ และ ภาษาไทย
หมายเหตุ
โนเบเลียม

โนเบเลียม  ธาตุที่มีหมายเลขอะตอม 102 และสัญลักษณ์คือ No โนเบเลียมเป็นธาตุโลหะกัมมันตรังสีทรานซูแรนิค (transuranic) และอยู่ในกลุ่มแอกทิไนด์ (actinide series) เป็นธาตุสังเคราะห์จากการยิงอะตอมของคูเรียมด้วยอิออนของคาร์บอน
โนเบเลียม ตั้งชื่อตาม อัลเฟรด โนเบล ผู้ให้กำเนิดรางวัลโนเบล
แอกทิเนียม

แอกทิเนียม  คือธาตุที่มีหมายเลขอะตอม 89 และสัญลักษณ์คือ Ac 
แอกทิเนียมเป็นธาตุโลหะกัมมันตภาพรังสีลักษณะเป็นสีเงินมันวาว สามารถเรืองแสงประหลาดสีน้ำเงินในที่มืดได้ ในธรรมชาติพบอยู่ในแร่ยูเรเนียม 227-Acเป็นไอโซโทปแอกทิเนียมที่เปล่งรังสีแอลฟ้าและเบต้าจะมีครึ่งชีวิตประมาณ 21.773 ปี